sagorsarker/bangla-wikipedia huggingface dataset:
হিমাচল প্রদেশ ক্রিকেট সংস্থা স্টেডিয়াম

হিমাচল প্রদেশ ক্রিকেট সংস্থা স্টেডিয়াম () ভারতের অন্যতম প্রধান আন্তর্জাতিকমানের স্টেডিয়াম। এইচপিসিএ স্টেডিয়াম নামে পরিচিত এ স্টেডিয়ামটি হিমাচল প্রদেশের ধর্মশালা শহরে অবস্থিত। রঞ্জি ট্রফি ও অন্যান্য সীমিত ওভারের খেলাগুলোয় হিমাচল প্রদেশ ক্রিকেট দল এ মাঠে অংশ নিয়ে থাকে। এছাড়াও, কিংস ইলাভেন পাঞ্জাব দল আইপিএলের খেলাগুলোয় তাদের মাঠ হিসেবে ব্যবহার করে।
সমুদ্রপৃষ্ঠ থেকে ১,৪৫৭ মিটার (৪,৭৮০ ফুট ২ ইঞ্চি) উপরে স্টেডিয়ামটির অবস্থান। এর পিছনেই হিমালয় পর্বতমালা রয়েছে।
২০০৫ সালে প্রথম আন্তর্জাতিক দল হিসেবে পাকিস্তান ক্রিকেট দল ভারত এ দলের বিপক্ষে মোকাবেলা করে। জানুয়ারি, ২০১৩ সালে সফরকারী ইংল্যান্ড বনাম ভারতের মধ্যকার প্রথম ওডিআই অনুষ্ঠিত হয়। খেলায় ভারত ৭ উইকেটে পরাজিত হয়েছিল। এরপর ১৭ অক্টোবর, ২০১৪ তারিখে সফরকারী ওয়েস্ট ইন্ডিজকে ৫৯ রানে স্বাগতিক ভারত পরাজিত করে।
নভেম্বর, ২০১৫ সালে মহারাষ্ট্র ক্রিকেট অ্যাসোসিয়েশন স্টেডিয়াম, জেএসসিএ আন্তর্জাতিক স্টেডিয়াম কমপ্লেক্স, সৌরাষ্ট্র ক্রিকেট সংস্থা স্টেডিয়াম, হোলকার স্টেডিয়াম ও ড. ওয়াই. এস. রাজশেখর রেড্ডি এসিএ–ভিডিসিএ ক্রিকেট স্টেডিয়ামের সাথে এ স্টেডিয়ামটিতেও ছয়টি নতুন টেস্ট মাঠরূপে ঘোষণা করা হয়। ডিসেম্বর, ২০১৫ সালে এশিয়ান ক্রিকেট কাউন্সিল কর্তৃপক্ষ ধর্মশালায় সেন্টার অব এক্সিলেন্স কেন্দ্র প্রতিষ্ঠার সিদ্ধান্ত নেয়।
২১ জুলাই, ২০১৫ তারিখে বিসিসিআই কর্তৃপক্ষ ২০১৬ সালের আইসিসি বিশ্ব টুয়েন্টি২০ প্রতিযোগিতা আয়োজনে আটটি মাঠের একটিরূপে ধর্মশালার নাম ঘোষণা করে। ১১ ডিসেম্বর, ২০১৫ তারিখে আইসিসি প্রতিযোগিতার সময়সূচী ঘোষণা করে। এতে গ্রুপ এ’র সবগুলো খেলা আয়োজনের কথা জানায়। তন্মধ্যে, ভারত-পাকিস্তানের মধ্যকার খেলাও এখানে অনুষ্ঠিত হবে।
ভারত জাতীয় ক্রিকেট একাডেমির সাবেক পরিচালক ডেভ হোয়াটমোর তার আমলেই স্টেডিয়ামটি আন্তর্জাতিক ক্রিকেট খেলা আয়োজনের উপযোগী হিসেবে মন্তব্য করেছিলেন।
ফিফটিন (একক সংগীত)

ফিফটিন একটি কান্ট্রি পপ গান যা পরিবেশন করেছিলেন মার্কিন গায়িকা টেইলর সুইফট। গানটি তিনি নিজেই লিখেছিলেন এবং নাথান চ্যাপম্যান কে সাথে নিয়ে প্রযোজনাও করেন। "ফিফটিন" অবমুক্ত হয় ৩০শে আগস্ট,২০০৯ বিগ মেশিন রেকর্ড এর মাধ্যমে, যা ছিল টেইলর সুইফটের দ্বিতীয় স্টুডিও অ্যালবাম ফিয়ারলেস (২০০৮) এর চতুর্থ একক। সুইফটের  হাইস্কুল জীবনে, হেন্ডারসনভিল হাইস্কুলের প্রথম বছরের স্মৃতি নিয়ে গানটি অনুপ্রাণিত। সেখানেই তার প্রথম প্রেম-বিরহের সম্মুখীন হবার সাথে সাথে, প্রিয় বান্ধবী অ্যাবিগেইল এন্ডারসন এর সাথে পরিচিত হন। গানটি লিখে তিনি অ্যাবিগেইল এন্ডারসন এর সাথে আলাপ করে অনুমতি নিয়ে নেন (কারণ ব্যক্তিগত জীবনের কথা উল্ল্যেখ ছিল)। "ফিফটিন" একটি বিরহ ধাঁচের গান, যেখানে টেইলর সুইফট তার ও তার বান্ধবীর জীবনে পনেরো বছর বয়সে ঘটে যাওয়া নানা ঘটনার স্মৃতিচারণ করেন এবং অল্পবয়সী বালিকাদের সহজেই প্রেমে না জড়াতে সতর্ক করে দেন।
গানটি প্রচুর প্রশংসায় ভূষিত হয় এবং ব্যবসায়িক সাফল্য পায়। এটি" বিলবোর্ড হট হান্ড্রেড"  এ ২৩তম স্থান পায় এবং দশলক্ষের বেশি বার ডিজিটাল ডাউনলোড করা হয়। এর মিউজিক ভিডিও টি নির্মাণ করেন রোমান হোয়াইট। মিউজিক ভিডিওতে "গ্রিনস্ক্রিন"  কৌশল ও স্পেশাল ইফেক্ট কাজে লাগানো হয়। ভিডিওতে দেখা যায় সুইফট তার বান্ধবীর সাথে বাগানে হাটছেন ও বিভিন্ন ঘটনা ঘটছে। এটি ২০১০ সালে "সেরা নারী চলচ্চিত্র" শ্রেনীতে এমটিভি ভিডিও মিউজিক এ্যাওয়ার্ড মনোনয়ন পায়, কিন্তু লেডি গাগা'র "ব্যাড রোমান্স" এর পিছনে পড়ে হেরে যায়। ফিফটিন গানটি বিশ্বব্যাপী ফিয়ারলেস (২০০৯-১০) এবং স্পিক নাউ ওয়ার্ল্ড টুর - লাইভ (২০১১-১২)  ট্যুর গুলোতে সরাসরি দেখানো হয়। তিনি @15 অনুষ্ঠানে বেস্ট বাই নামক ইলেক্ট্রনিক্স পণ্য বিক্রেতা প্রতিষ্ঠানের সাথে যুক্ত হয়ে কীভাবে দাতব্য অর্থ বিতরণ করা যায় তা নিয়ে তরুণদের উদ্বুদ্ধ করেন।
২৯শে নভেম্বর,২০০৮ সালে মুক্তির পরের সপ্তাহে গানটি, বিলবোর্ড হট হান্ড্রেড এ ৭৯তম স্থান নিয়ে নেয়। এর সাথে তার অন্য ছয়টি গান নিয়ে মাইলি সাইরাস এর সাথে (হানা মন্টানা অ্যালবামের জন্য) বিলবোর্ড হট হান্ড্রেড তালিকায় যৌথভাবে সর্বোচ্চ গানের জন্য স্থান দখল করেন, ২০১০ সালে তার রেকর্ড এগারটি গান সেখানে জায়গা ধরে রাখে। ফিফটিন গানটি  ৩রা অক্টোবর, ২০০৯ সালে, একক ভাবে অবমুক্ত হবার পর ৯৪তম স্থান থেকে যাত্রা করে। ডিসেম্বর মাসেই এটি ২৩তম স্থানে চলে আসে, পরে এটি সর্ব শেষ বারের মত চল্লিশতম স্থানে থেকে, টানা একুশ সপ্তাহ চার্টে জায়গা ধরে রেখেছিল। এ তালিকায় সেরা চল্লিশে তার ফিয়ারলেস
অ্যালবাম হতে মোট চারটি গান জায়গা পায় যা ছিল বাকি সবার মধ্যে সর্বোচ্চ। এই এককটি সার্টিফাইড ডাবল প্লাটিনাম সম্মাননা পায় রেকর্ডিং ইন্ডাস্ট্রি অফ আমেরিকা নামক সংস্থা হতে। ২০১৪ সালের নভেম্বর পর্যন্ত, গানটি শুধু যুক্তরাষ্টেই ১,৩২৩,০০০ টি কপি বিক্রিত হয়।
বিলবোর্ড হট কান্ট্রি সং চার্টে গানটি ৪১তম  স্থান থেকে যাত্রা করে। ২য় সপ্তাহে এটি ৩১ তম স্থানে চলে আসে এবং সপ্তাহ শেষে ৭ই নভেম্বর,২০০৯ সালে শীর্ষ দশের মধ্যে ছিল। ছয় সপ্তাহ পরে এটি সপ্তম স্থান দখল করে। "ফিফটিন" বিলবোর্ড গানটি পপ সং চার্টে প্রথম হয়, বিলবোর্ড এডাল্ট কনটেম্পোরারি চার্টে ১২তম, বিলবোর্ড এডাল্ট পপ সং চার্টে চৌদ্দতম স্থানে ছিল।
কানাডাতে এটি উনিশতম স্থানে ছিল ২০১০ সালের ২৩শে জানুয়ারীতে। এই এককটি "সার্টিফাইড গোল্ড"  সম্মাননা পায় "মিউজিক কানাডা"  নামক সংস্থা হতে ৪০,০০০ বার ডাউনলোড হয়ে বিক্রির জন্য। অস্ট্রেলিয়াতে এটি ৪৮তম স্থানে ছিল।
আরশাদ মাদানি

সাইয়্যিদ আরশাদ মাদানি (জন্ম ১৯৪১) জমিয়ত উলামায়ে হিন্দের প্রেসিডেন্ট। তার পিতার নাম হুসাইন আহমদ মাদানি। ২০০৬ সালের ৮ই ফেব্রুয়ারি বড় ভাই আসআদ মাদানির পর তিনি জমিয়ত উলামায়ে হিন্দের প্রেসিডেন্ট নির্বাচিত হয়েছিলেন। ২০২১ সালে তিনি ৫ম আমিরুল হিন্দ নির্বাচিত হন। এছাড়াও তিনি সৌদি বাদশাহ সালমান বিন আব্দুল আজিজ প্রতিষ্ঠিত ‘মাজমা‘উ খাদিমিল হারামাইন আশ শরিফাইন লিল হাদিস আন নাবাবী’ এর নির্বাহী পরিষদের (মজলিসে আমেলা) সদস্য।
মাত্র ৮ বছর বয়সে মাওলানা সাইয়্যিদ আরশাদ মাদানি গোটা কুরআন মুখস্থ করে ফেলেছিলেন। তারপর দারুল উলুম দেওবন্দের নিয়ম অনুযায়ী তিনি পাঁচ বছর ফার্সি ভাষার ওপর পড়াশোনা করেন। এরপর ১৯৫৫ সালে তিনি আরবী পড়া শুরু করেন এবং ১৯৫৯ সালে দারুল উলুম দেওবন্দে ভর্তি হন। ১৯৬৩ সালে তিনি দাওরায়ে হাদিস শেষ করেন।
তার শিক্ষকগণের মধ্যে উল্লেখযোগ্য কয়েকজন হলেন ক্বারী আসগার আলী, মাওলানা সৈয়দ ফখরুদ্দীন মুরাদাবাদী, মাওলানা ইজাজ আলী, আল্লামা মোহাম্মাদ ইব্রাহিম বলিয়াভী, মাওলানা জলীল আহমেদ কিরানভি, মাওলানা আখতার হুসাইন দেওবন্দি এবং মাওলানা ওয়াহেদুজ্জামান কিরানভি প্রমুখ। এছাড়া তিনি সৌদি আরবের মদীনায় থাকাকালীন অনেক আরব বিদ্বানদের কাছে জ্ঞানচর্চা করেন।
আরশাদ মাদানি কর্মজীবন শুরু করেন ১৯৬৫ সালে বিহার প্রদেশের প্রসিদ্ধ শিক্ষা প্রতিষ্ঠান জামিয়া কাসিমিয়া গয়ায় শিক্ষক হিসাবে যোগদানের মাধ্যমে। ১৯৬৯ সালে দারুল উলূম দেওবন্দের শাইখুল হাদীস এবং তৎকালীন জমিয়তে উলামায়ে হিন্দের সভাপতি সায়্যিদ ফখরুদ্দীনের হুকুমে জামিয়া কাসিমিয়া মাদরাসা শাহী মুরাদাবাদে মুদাররিস পদে যোগদান করেন। ১৯৭১ সালে মাওলানা ফখরুদ্দীন তার শিক্ষাগত যোগ্যতা ও পরিচালনার দক্ষতা দেখে শিক্ষা কমিটির কনভেনার এবং ১৯৭২ সালে সহকারী শিক্ষা সচিব হিসাবে নিয়োগ দেন। তখন মাওলানা ফখরুদ্দীন নিজেই শিক্ষা সচিব ছিলেন। ১৯৮২ সালে দারুল উলূম দেওবন্দের মজলিসে শুরার আহবানে তিনি মুহাদ্দিস পদে যোগদান করেন। ১৯৯৬-২০০৮ সাল পর্যন্ত দারুল উলূম দেওবন্দের শিক্ষা সচিব ছিলেন। তিনি তার দায়িত্ব পালনকালে হিফয বিভাগ, ক্বিরায়াত বিভাগও প্রথমিক আরবী বিভাগসমূহ অতুলনীয়ভাবে সফলতা লাভ করে। বর্তমানে তিরমিযি শরিফ অধ্যাপনায় নিয়োজিত আছেন। ২০১২ সালে রাবেতায়ে আলম আল ইসলামি এর সদস্য পদ লাভ করেন।
শিক্ষা জীবন শেষ করার পরপরই তিনি আধ্যাত্মিক সাধনা শুরু করেন। তার বড় ভাই আসআদ মাদানি র নিকট বাইআত হন। যেহেতু তার পিতা হুসাইন আহমদ মাদানির কাছ থেকে শৈশবে আধ্যাত্মিক জ্ঞান লাভ করেছেন, তাই অতি অল্প সময়ে তিনি স্বীয় লক্ষ্য অর্জন করেন। তিনি দীর্ঘ ১৪ মাস সৌদি আরবের মদীনায় অবস্থান করে ইসলামী জ্ঞান লাভ করেন। পৃথিবীর বিভিন্ন দেশে তার মুরিদ তথা আধ্যাত্মিক শিষ্য রয়েছে।
তিনি ভারতের বিভেদনীতির একজন কড়া সমালোচক ছিলেন। তার মতামত হলো এই বিভেদনীতির জন্য ১৯৪৭ সালে ভারত ভাগ হয়েছে। তিনি বলেন, নরেন্দ্র মোদী ভারতের সব মুসলিমের কাছে গ্রহণযোগ্য না।
বাদশাহ আব্দুল আজিজ বিশ্ববিদ্যালয়

বাদশাহ আব্দুল আজিজ বিশ্ববিদ্যালয় ( "ǧāmiʿat al-malik ʿabd al-ʿazīz") ১৯৬৭ সালে ব্রিটিশ স্থপতী জন ইলিয়টের ডিজাইনে সৌদি আরবের জেদ্দায় প্রতিষ্ঠিত হয়। এই বিশ্ববিদ্যালয়ে প্রায় ২০০০ ফ্যাকাল্টি এবং ৩৭০০০ জনেরও বেশি ছাত্র পড়াশোনা করে। শুরুতে একদল ব্যবসায়ী শেখ মুহাম্মাদ আবু বকর বাখাসাব পাশা এবং লেখক হামযা বোগারির অধীনে একটি প্রাইভেট বিশ্ববিদ্যালয় হিসেবে এটি তৈরী করেন। ১৯৭৪ সালে বাদশাহ আব্দুল আজিজ বিশ্ববিদ্যালয়ের সরকারীকরণ করা হয়।
অর্থনীতি ও প্রশাসন অনুষদের মাধ্যমে বিশ্ববিদ্যালয়ের যাত্রা শুরু হয়। এরপর একে একে বিভিন্ন ডিপার্টমেন্ট চালু করা হয়েছে।
কলেজ/ডিপার্টমেন্ট
আর্থ সাইন্স কলেজ, বাদশাহ আব্দুল আজিজ বিশ্ববিদ্যালয়
মেরিন সাইন্স কলেজ, বাদশাহ আব্দুল আজিজ বিশ্ববিদ্যালয়
কিটোটিফেন

কিটোটিফেন ফিউমারেট () হচ্ছে দ্বিতীয় প্রজন্মের একটি H- অ্যান্টিহিস্টামিন ও মাস্ট কোষ স্ট্যাবিলাইজার। এটির দুটি ধরন বাজারে প্রচলিত। একটি চোখের ড্রপ হিসেবে যা অ্যালার্জিক কনজাংটিভাইটিস এর চিকিৎসায় এবং ট্যাবলেট যা হাঁপানি প্রতিরোধে ব্যবহৃত হয়।
চোখের অ্যালার্জির চিকিৎসায় এটি খুবই কার্যকর। চোখে ড্রপ দেওয়ার এক মিনিটের মধ্যে কাজ শুরু করে, তবে তিন বছরের নিচের বয়সী শিশুদের ক্ষেত্রে ব্যবহার করার ব্যাপারে কোনো পরীক্ষা নিরীক্ষা করা হয় নি। শরীরে এর নিষ্কাশন অর্ধায়ু প্রায় ১২ ঘণ্টা। হিস্টামিনের বিরুদ্ধে কাজ করা ছাড়াও এটি লিউকোট্রিন ও ফসফোডায়েস্টারেজ এনজাইমের বিরুদ্ধে কাজ করে। ইরিট্যাবল বাউয়েল সিনড্রোম-এর উপসর্গ প্রশমনেও এর কিছুটা ভূমিকা রয়েছে। পার্শ্বপ্রতিক্রিয়ার মধ্যে অন্যতম হলো তন্দ্রাচ্ছন্নতা, ওজন বৃদ্ধি, মুখ শুষ্কতা, অস্থিরতা, নাক দিয়ে রক্ত পড়ার প্রবণতা ইত্যাদি।
এটি সারা বিশ্বে জেনেরিক ওষুধ হিসাবে বিভিন্ন নামে বিক্রয় হচ্ছে।
সন্তোষ কুমার মিত্র

সন্তোষ কুমার মিত্র (১৫ আগস্ট, ১৯০০ -১৬ সেপ্টেম্বর, ১৯৩১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম শহীদ।
১৯০০ সালের ১৫ই আগস্ট মধ্য কলকাতায়, মধ্যবিত্ত পরিবারের সন্তোষ মিত্র জন্মগ্রহণ করেন। তিনি ১৯১৫ সালে কলকাতায় হিন্দু স্কুল থেকে ম্যাট্রিকুলেশন পাশ করেন এবং ১৯১৯ সালে কলকাতা বিশ্ববিদ্যালয় থেকে স্নাতক পাশ করেন। প্রেসিডেন্সী কলেজ হতে দর্শন শাস্ত্রে প্রথম শ্রেনীতে অনার্স নিয়ে পাশ করেন। পরে এম.এ. ও আইন পাশ করেন।
ছাত্রাবস্থায় রাজনীতিতে আকৃষ্ট হন শ্রী মিত্র। ১৯২১ সালে অসহযোগ আন্দোলনে যোগ দেওয়ার ফলে কারাদণ্ড হয়। শ্রমিক আন্দোলনের সাথে যুক্ত হন। ১৯২৩ এ গুপ্ত বিপ্লবী দলের নেতৃবর্গের সংগে সভায় বিপ্লবী কর্মপন্থার ওপর জোর দেন। তারই চেষ্টায় কলকাতায় জওহরলাল নেহ্‌রুর সভাপতিত্বে সোসালিস্ট সম্মেলন অনুষ্ঠিত হয়েছিল। চট্টগ্রাম যুববিদ্রোহের সময় গোপনে অস্ত্র সরবরাহ করতেন বিপ্লবীদের। গ্রেপ্তার হলে তাকে হিজলী জেলে পাঠানো হয়।
১৬ সেপ্টেম্বর ১৯৩১ সালে হিজলি বন্দি নিবাসে সন্তোষ কুমার মিত্র ও তারকেশ্বর সেনগুপ্ত, এই দুই বিপ্লবীকে পুলিশ গুলি করে হত্যা করে।
মধ্য কলকাতায় তার নামাঙ্কিত একটি উদ্যান আছে।
জিমি কুক

স্টিফেন জেমস জিমি কুক (; জন্ম: ৩১ জুলাই, ১৯৫৩) ট্রান্সভাল প্রদেশের জোহেন্সবার্গে জন্মগ্রহণকারী সাবেক ও বিখ্যাত দক্ষিণ আফ্রিকান ফুটবলার এবং আন্তর্জাতিক ক্রিকেটার। ১৯৯১ থেকে ১৯৯৩ সময়কালে তিন টেস্ট ও চারটি ওডিআইয়ে অংশগ্রহণ করেছেন তিনি।
ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেং ও ইংরেজ প্রথম-শ্রেণীর কাউন্টি ক্রিকেটে সমারসেটের প্রতিনিধিত্ব করেছেন জিমি কুক। তার সন্তান স্টিফেন কুক বর্তমানে ‘প্রোটিয়াস’ ডাকনামে পরিচিত দক্ষিণ আফ্রিকা ক্রিকেট দলে খেলছেন।
প্রকৃতপক্ষে ট্রান্সভালের পক্ষে মাঝারিসারির ব্যাটসম্যান হিসেবে খেলতেন। কিন্তু ব্যাটিং উদ্বোধনে যাবার পর তার খেলোয়াড়ী জীবন পরিস্ফূটিত হয়। হেনরি ফদারিংহামের সাথে উদ্বোধনী জুটি গঠন করে প্রভূতঃ সাফল্য পেয়েছেন। ১৯৮০-এর দশকে ঘরোয়া ক্রিকেটে ট্রান্সভালের একচ্ছত্র প্রভাব বিস্তারে ব্যাপক ভূমিকা রাখেন। খেলোয়াড়ী জীবনের শেষদিকে প্রাদেশিক দলটির নেতৃত্ব ভার নেন। অদ্যাবধি দক্ষিণ আফ্রিকার প্রথম-শ্রেণীর ক্রিকেটে তৃতীয় সর্বোচ্চ রান সংগ্রহকারীর হিসেবে রয়েছেন।
খেলোয়াড়ী জীবনের শেষদিকে ইংল্যান্ডের কাউন্টি ক্রিকেট থেকে উপেক্ষিত হবার পূর্বে সমারসেটের পক্ষে খেলেন। ঐ ক্লাবে তিন মৌসুম কাটান ও ২৮ সেঞ্চুরি সহযোগে ৭,৫০০ রানেরও বেশি রান সংগ্রহ করেন। ২৭০টি প্রথম-শ্রেণীর খেলায় ৫০.৫৮ গড়ে সর্বমোট ২১,১৪৩ রান তোলেন। তন্মধ্যে ব্যক্তিগত সর্বোচ্চ অপরাজিত ৩১৩ করেন ও ৬৪ সেঞ্চুরি করেন।
নিজ দেশ দক্ষিণ আফ্রিকা ও সমারসেট কাউন্টি ক্রিকেট ক্লাবে উদ্বোধনী ব্যাটসম্যান হিসেবে সফলতা পেয়েছেন। কিন্তু দক্ষিণ আফ্রিকার নির্বাসনের কারণে তার টেস্ট ক্রিকেট জীবনে ব্যাপক ক্ষতি হয়। তবে, প্রতিপক্ষ বিদ্রোহী দলগুলোর বিপক্ষে অনুষ্ঠিত অনানুষ্ঠানিক টেস্টগুলোর ১৯টিতেই খেলেছিলেন তিনি।
দীর্ঘ দুই দশক অপেক্ষার পর নভেম্বর, ১৯৯২ সালে সফরকারী ভারতের বিপক্ষে ৩৯ বছর বয়সে কপিল দেবের উদ্বোধনী বল মোকাবেলা করেন। ডারবানে অনুষ্ঠিত ঐ টেস্টে দেরীতে আউটসুইঙ্গারের মোকাবেলা করায় থার্ড স্লিপে ধরা পড়েন। এরফলে অভিষেকে প্রথম খেলোয়াড় হিসেবে প্রথম বলেই শূন্য রানে ফেরৎ যান তিনি। পরবর্তীতে নয় বছর পর অবশ্য ওয়েস্ট ইন্ডিজের লিওন গারিকেরও একই ভাগ্য বরণ করতে হয়েছিল।
১৯৮৯ সালে প্রফেশনাল ক্রিকেটার্স অ্যাসোসিয়েশন কর্তৃক পিসিএ বর্ষসেরা খেলোয়াড়ের সম্মাননা লাভ করেন। এর পরের বছর অর্থাৎ ১৯৯০ সালে উইজডেন ক্রিকেটার্স অ্যালমেনাকের তরফ থেকে অন্যতম বর্ষসেরা ক্রিকেটারের সম্মাননায় ভূষিত হন তিনি।
খেলোয়াড়ী জীবন থেকে অবসর নেয়ার পর ইউসিবিএসএ’র কোচিং পরিচালক মনোনীত হন। ২০০২ সালে হ্যাম্পশায়ারকে পরিচালনার দায়িত্ব পেলেও ব্যর্থ হন। জোহেন্সবার্গের কিং এডওয়ার্ড স্কুলে কোচ থাকাকালে গ্রেইম স্মিথের উত্তরণ লক্ষ্য করেন।
সত্তরের দশকের শেষদিকে শিক্ষকতা বিষয়ে ডিগ্রী নেয়ার সময় উইটস বিশ্ববিদ্যালয়ের পক্ষে ফুটবল খেলেছিলেন। ১৯৭৮ সালে মেইনস্টে কাপ ফাইনালেও অংশগ্রহণ করেছেন তিনি।
টেস্ট ক্রিকেট অভিষেকে ৫ উইকেট লাভকারী ওয়েস্ট ইন্ডিয়ান ক্রিকেটারদের তালিকা

যখন একজন বোলার কোন একটি ইনিংসে পাঁচ বা ততোধিক ব্যাটসম্যানকে আউট করতে সক্ষম হন, তখন ক্রিকেটের পরিভাষায় তা ‘পাঁচ-উইকেট অর্জন’ নামে পরিচিতি পায়। পাঁচ-উইকেট অর্জনকে ‘ফাইভ-ফর’ বা ‘ফিফার’ নামেও ডাকা হয়ে থাকে। টেস্ট ক্রিকেট খেলায় এটি একটি অন্যতম সম্পর্কযুক্ত বিষয় কিন্তু অসাধারণ অর্জন হিসেবে বিবেচনা করা হয়ে থাকে। ২৬ জুন, ২০১৯ তারিখ পর্যন্ত টেস্ট ক্রিকেট অভিষেকে বিশ্বের ১৫৪জন ক্রিকেটার পাঁচ-উইকেট অর্জন করতে পেরেছেন। স্থায়ীভাবে টেস্ট মর্যাদাপ্রাপ্ত সবগুলো দেশের ক্রিকেটারই অভিষেকে এ অর্জনের সাথে জড়িত রয়েছেন। তন্মধ্যে, ওয়েস্ট ইন্ডিজের নয়জন বোলার এ কীর্তিগাঁথায় নিজেকে সম্পৃক্ত করেছেন।
টাটা ডোকোমো

টাটা ডোকোমো: জনপ্রিয়ভাবে ‘"ডোকোমো’" নামে পরিচিত টাটা ডোকোমো (জাপানের NTT Docomo-র থেকে পৃথক) একটি ভারতীয় মোবাইল-পরিষেবা প্রদানকারী প্রতিষ্ঠান। জাপান-এর বৃহৎ দূরসংযোগ কোম্পানী NTT Docomo ও ভারতীয় দূরসংযোগ কোম্পানী টাটা টেলিসার্ভিসের মধ্যে পদ্ধতিগত যুগ্ম উদ্যোগরূপে ২০০৮ সালে নভেম্বর মাসে টাটা ডোকোমো গড়ে উঠেছিল। টাটা ডোকোমো জি এস এম ও সি ডি এম এ, এই দুই প্রযুক্তির সহায়তায় মোবাইল দূরসংযোগ সেবা শুরু করে। গ্রাহকভুক্তির পরিসংখ্যার রিপোর্টে টাটা ডোকোমো দেশের ষষ্ঠ বৃহত্তম পরিষেবা প্রতিষ্ঠান।
বর্তমানে টাটা ডোকোমোর মোবাইল সেবা ভারতের নিম্নোক্ত টেলিকম সার্কেল সমূহে উপলব্ধ।
এয়ারসেল

এয়ারসেল জোট ()ভারতের একটা মোবাইল নেটওয়ার্ক পরিচালন প্রতিষ্ঠান। তামিলনাড়ুর চেন্নাইতে মুখ্য কার্যালয় অবস্থিত এই প্রতিষ্ঠানটিতে ওয়ারলেস ভয়েস, বার্তা সরবরাহ ও তথ্য সরবরাহর সেবা দেয়। এয়ারসেল মালয়েশিয়ার মাক্সিস কমিউনিকেসনস ওয়ারহেড ও সিন্দ্যা সিকিউরিটিস এণ্ড্ ইনভেষ্টমেন্ট প্রাইভেট লিমিটেডের এক যুগ্ম উদ্যোগ। মাক্সিস কমিউনিকেসনসের ৭৪% অংশ থাকা এয়ারসেলের অন্য অংশীদার সিন্দ্যা সিকিউরিটিস এণ্ড ইনভেষ্টমেন্ট প্রাইভেট লিমিটেডের বর্তমানের শেয়ার চেন্নাইর এপ'ল'এপোলো হস্পিটেলস গ্রুপের স্বত্বাধিকার রেড্ডি পরিবারের হাতে আসে। ১৯৯৯ সালে এয়ারসেলের সেবা আরম্ভ হয়েছিল ও বর্তমানে তামিলনাড়ু, অসম, উত্তর পূর্বাঞ্চল ও চেন্নাইর শীর্ষস্থানীয় মোবাইল সেবা প্রতিষ্ঠান।
হেঁচকি

হেঁচকি () ( , ) হলো মধ্যচ্ছদা বা ডায়াফ্রামের অনৈচ্ছিক সংকোচনের ফলে সৃষ্ট ঝাঁকুনি যা প্রতি মিনিটে কয়েকবার হয়। চিকিৎসাশাস্ত্রে এটি "সিনক্রোনাস ডায়াফ্রাগমাটিক ফ্লাটার" (SDF), বা সিংগুল্টাস(singultus) নামে পরিচিত। হেঁচকি একটি অনৈচ্ছিক ক্রিয়া যা একটি রিফ্লেক্স আর্কের সাথে সম্পর্কিত। একবার উদ্দীপনা সৃষ্টি হলে রিফ্লেক্স বা প্রতিবর্তী ক্রিয়ার মাধ্যমে খুব জোরের সাথে ডায়াফ্রামের সংকোচন ঘটে, এর প্রায় ০.২৫ সেকেন্ড পরে ভোকাল কর্ড বন্ধ হয়। এর ফলেই "হিক" শব্দের উৎপত্তি হয়। বাংলায় হেঁচকি শব্দটি "হিক্কা" নামেও পরিচিত। হেঁচকির ছন্দ বা দুই হেঁচকির মধ্যবর্তী সময় ব্যবধান প্রায় ধ্রুব বা স্থির থাকে। বেশিরভাগ ক্ষেত্রেই কোনো চিকিৎসা ছাড়াই হেঁচকি এমনি ভালো হয়ে যায়। অনেকে ঘরোয়া অনেক পদ্ধতি ব্যবহার করে হেঁচকি থামানোর চেষ্টা করেন। দীর্ঘস্থায়ী হেঁচকি উপশমে ওষুধের প্রয়োজন হতে পারে।
বিরল ক্ষেত্রে অসুখের লক্ষণ হিসেবেও হেঁচকি হতে পারে, যেমন:
হেঁচকি সাধারণত এমনিতেই ভালো হয়ে যায় তবে অনেকেই কিছু ঘরোয়া পদ্ধতি ব্যবহার করে হেঁচকি থামানোর চেষ্টা করেন। চমকিয়ে দেয়া বা ভয় দেখানো, ব্যাগের মধ্যে নিঃশ্বাস ছাড়া ও নেয়া, জিহ্বার উপরে বা নিচে চিনি রাখা, বড়ো চামচের এক চামচ চীনাবাদামের মাখন খাওয়া, পুরা একগ্লাস পানি এক নিঃশ্বাসে পান করে কয়েকবার বড়ো বড়ো নিঃশ্বাস টানা ইত্যাদি। 
সহজ তত্ত্ব হলো CO এর আংশিক চাপ বৃদ্ধি করা ও নিঃশ্বাস বন্ধ রাখার মাধ্যমে ডায়াফ্রামের ক্রিয়াকে নিবৃত করার চেষ্টা করা।
দীর্ঘস্থায়ী হেঁচকির ক্ষেত্রে প্রোটন পাম্প ইনহিবিটর যেমন ওমিপ্রাজল, মেটোক্লপ্রামাইড, ক্লোরপ্রোমাজিন, ব্যাকলোফেন, হ্যালোপেরিডল, গাবাপেন্টিন ইত্যাদি ওষুধ ব্যবহারে উপকারিতা পাওয়া যায়।
অ্যাপেন্ডিসাইটিস

অ্যাপেন্ডিসাইটিস () হলো ভার্মিফর্ম অ্যাপেন্ডিক্সের প্রদাহ সাধারণ লক্ষণসমূহ হল তলপেটের ডানদিকে ব্যথা, জ্বর, বমি ইত্যাদি। তবে ৪০% ক্ষেত্রে রোগী সবগুলো লক্ষণ নিয়ে আসে না। অ্যাপেন্ডিক্স ফেটে গেলে পুরা পেটে সংক্রমণ ছড়িয়ে পড়ে এবং উদর আবরণী বা পেরিটোনিয়ামের প্রদাহ হয় ও সেপসিস হতে পারে।
অ্যাপেন্ডিক্স এর গহ্বর বা লুমেন কোনো কারণে বন্ধ হলে অ্যাপেন্ডিসাইটিস হয় যেমন ফিকালিথ ( Fecalith) বা মল দিয়ে তৈরি ক্যালসিফাইড পাথর, পরজীবী, পিত্তাশয় পাথর, টিউমার ইত্যাদি লুমেন বন্ধ করে দিতে পারে। ফলে অ্যাপেন্ডিক্সের টিস্যুতে রক্ত চলাচল কমে গিয়ে সহজেই ব্যাক্টেরিয়াল ইনফেকশন হয়। প্রদাহের ফলে অ্যাপেন্ডিক্স অনেক ফুলে যায় ফলে এর টিস্যু ক্ষতিগ্রস্ত হয় ও মরে যেতে থাকে। যথাসময়ে চিকিৎসা প্রদান না করলে অ্যাপেন্ডিক্স ফেটে গিয়ে ব্যাক্টেরিয়া পুরা পেটে ছড়িয়ে পড়ে, তীব্র ব্যথা হয়।
রোগীর লক্ষণসমূহ পর্যবেক্ষণ করেই অনেকাংশে রোগ নির্ণয় সম্ভব। রোগের লক্ষণ ও শারীরিক পরীক্ষার মাধ্যমে রোগ নির্ণয় সম্ভব না হলে রেডিওগ্রাফিক চিত্র যেমন সিটি স্ক্যান, আল্ট্রাসনোগ্রাফি ও ল্যাব পরীক্ষার মাধ্যমে রোগ নির্ণয় করা হয়। এক্ষত্রে আল্ট্রাসনোগ্রাফির তুলনায় সিটি স্ক্যান বেশি নির্ভুল। তবে শিশু ও গর্ভবতী নারীর ক্ষেত্রে আল্ট্রাসাউন্ড পছন্দনীয় কারণ সিটি স্ক্যানে তেজস্ক্রিয়তাজনিত ক্ষতি হওয়ার ঝুঁকি অনেক বেশি।
এই রোগের প্রধান চিকিৎসা হচ্ছে অ্যাপেন্ডিসেক্টোমি বা শল্যচিকিৎসার মাধ্যমে অ্যাপেন্ডিক্স কেটে ফেলা। ল্যাপারোটোমি বা ল্যাপারোস্কোপির মাধ্যমে এই অপারেশন করা যায়। দ্রুত সার্জারি এই রোগের জটিলতা বা অ্যাপেন্ডিক্স ফেটে গিয়ে মৃত্যুর সম্ভাবনা কমিয়ে আনে। অ্যান্টিবায়োটিকের ব্যবহার এক্ষত্রে ইনফেকশন কমাতে ভূমিকা রাখতে পারে।
তীব্র পেটব্যথার সবচেয়ে প্রধান কারণ এটি। ২০১৩ সালে সারাবিশ্বে প্রায় ১৬ মিলিয়ন ব্যক্তি এই রোগে আক্রান্ত হয়। এবং ৭২০০০ জন মৃত্যু বরণ করে।
মাইকোব্যাক্টেরিয়াম টিউবারকিউলোসিস

মাইকোব্যাক্টেরিয়াম টিউবারকিউলোসিস () হলো অবলিগেট এরোব(obligate aerobe) অর্থাৎ এরা অক্সিজেনের অনুপস্থিতিতে টিকতে পারে না। এরা মাইকোব্যাক্টেরিয়েছি গোত্রের সদস্য এবং যক্ষ্মা রোগের জন্য দায়ী। ১৮৮২ সালে Robert Koch নামক বিজ্ঞানী প্রথম এই জীবাণু আবিষ্কার করেন।" যক্ষ্মা রোগের জীবাণু শনাক্তকরণে বেশি ব্যবহৃত হয় টিউবারকিউলিন স্কিন টেস্ট, অ্যাসিড ফাস্ট স্টেইন ও বুকের এক্সরে।
১৯৯৮ সালে প্রথমবারের মত এই জীবাণুর জিনোম সিকোয়েন্স করা হয়।
মাইকোব্যাক্টেরিয়াম গ্রুপের অন্যান্য জীবাণুর তুলনায় এম.টিউবারকিউলোসিস জীবাণু দ্বারা মানুষের মৃত্যুহার অনেক বেশি। পৃথিবীর মোট জনসংখ্যার প্রায় একতৃতীয়াংশ এই জীবাণু দ্বারা আক্রান্ত। প্রতিবছর প্রায় তিন মিলিয়ন মানুষ যক্ষ্মার কারণে মৃত্যুবরণ করে এবং প্রায় আট মিলিয়ন মানুষ নতুন করে আক্রান্ত হয়।
যক্ষা রোগের লক্ষণসমূহ :
১। রোগীর ওজন কমতে থাকে, আস্তে আস্তে শরীর দুর্বল হতে থাকে।
২। সাধারণত তিন সপ্তাহের বেশি সময় কাশি থাকে।
৩। খুশখুসে কাশি হয় এবং কখনো কখনো কাশির সাথে রক্ত যায়।
৪। রাতে ঘাম হয়, বিকেলের দিকে জ্বর আসে, দেহের তাপমাত্রা খুব বেশি বাড়ে না।
৫।বুকে পিঠে ব্যথা হয়।
দ্য ইলেভেন্থ আওয়ার (২০০৭-এর চলচ্চিত্র)

দ্য ইলেভেন্থ আওয়ার ২০০৭ সালে মুক্তিপ্রাপ্ত পরিবেশ বিষয়ক প্রামাণ্য চলচ্চিত্র। চলচ্চিত্রটি পরিচালনা করেছেন নাদিয়া কনারস ও লেইলা কনারস পিটারসেন এবং প্রযোজনা, চিত্রনাট্য রচনা ও বর্ণনা করেছেন লিওনার্দো ডিক্যাপ্রিও। ২০০৭ সালে কান চলচ্চিত্র উৎসবে (১৬-২৭ মে) চলচ্চিত্রটির প্রিমিয়ার অনুষ্ঠিত হয় এবং পরে ১৭ আগস্ট মুক্তি পায়।
সাবেক সোভিয়েত নেতা মিখাইল গর্বাচেভ, বিজ্ঞানী স্টিফেন হকিং, নোবেল পুরস্কার বিজয়ী ওয়ানগারি মাথাই, সংবাদিক আরমান্দ বেচার ও পল হকেনসহ পৃথিবীর বিভিন্ন দেশের ৫০ জন রাজনীতিবিদ, বিজ্ঞানী, ও পরিবেশবাদীদের নিয়ে এই গ্রহের জীবনযাত্রার সম্পর্কিত সমস্যাবলী তুলে ধরা হয়েছে। বিশ্ব উষ্ণায়ন, অরণ্যবিনাশ, হলোসিন নির্গমন, ও সামুদ্রিক প্রাণীর বিলুপ্তির ফলে মানবকূলের ভবিষ্যৎ শঙ্কার কথা উল্লেখ করা হয়েছে। পাশাপাশি এই সমস্যা সমাধানের প্রয়োজনীয় ব্যবস্থার কথাও বলা হয়েছে।
২০০৮ সালের মার্চ মাসে ওয়াশিংটন ডিসির ন্যাশনাল জিওগ্রাফিকে আর্থওয়াচ এনভায়োরনমেন্টাল ফিল্ম অ্যাওয়ার্ডস "দ্য ইলেভেন্থ আওয়ার" চলচ্চিত্রকে পুরস্কৃত করে। এছাড়া ২০০৭ সালে কান চলচ্চিত্র উৎসবে গোল্ডেন ক্যামেরা বিভাগে, স্যাটেলাইট পুরস্কারে শ্রেষ্ঠ প্রামাণ্য চলচ্চিত্র বিভাগে এবং ২০০৮ সালে গোল্ডেন ট্রেইলার পুরস্কারে শ্রেষ্ঠ পোস্টার বিভাগে মনোনয়ন লাভ করে।
চলচ্চিত্রটি সমালোচকদের ইতিবাচক সমালোচনা পেয়েছে। রটেন টম্যাটোস-এ এই চলচ্চিত্রের রেটিং স্কোর ৬৮%, এবং মেটাক্রিটিক-এ ৬৩% রেটিং পেয়েছে।
সমালোচক রজার ইবার্ট "দ্য ইলেভেন্থ আওয়ার"কে ৪-এ ২ রেটিং দিয়েছেন এবং বলেন, "তিনি চলচ্চিত্রের প্রায় প্রত্যেকটি কথার সাথে একমত কিন্তু ৫০ বা তারও অধিক ব্যক্তি শুধু কথা বলে গেছেন এমনকি ডিক্যাপ্রিও একজন টিভি উপস্থাপকের মত কথা বলেছেন যা বিরক্তি ধরিয়েছে।"
লস অ্যাঞ্জেলেস টাইমস-এর সমালোচক কেভিন ক্রাস্ট চলচ্চিত্রটি সম্পর্কে ইতিবাচক সমালোচনা করেছেন এবং বলেন, "এতে কেন পরিবেশ বিষয়ক সমস্যাগুলো হচ্ছে তা উল্লেখ করা হয়েছে এবং এর জন্য ক্রমবর্ধমান কর্পোরেট অর্থনীতির পাশাপাশি সরকারে উদাসীনতাকে দোষারোপ করা হয়েছে। পরিচালকেরা ছবির উত্তেজনাকর অংশ সমস্যা সমাধানের জন্য কি পদক্ষেপ গ্রহণ করা হচ্ছে তা শেষের জন্য রেখে দিয়েছেন, যা দর্শকদের শেষ পর্যন্ত ধরে রেখেছে। বিশেষজ্ঞরা বিদ্যমান প্রযুক্তির মাধ্যমেই এর সমাধান সম্ভব বলে আশা পোষণ করেছেন।"
কামদেব (উদ্ভিদ)

কামদেব (বৈজ্ঞানিক নাম: "Calophyllum polyanthum") হচ্ছে ক্যালোফিলাসি পরিবারের একটি উদ্ভিদ। Wall. ex Choisy এই প্রজাতিটি ১৮৬১ সালে রেকর্ড করেন। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
কামদেব একটি চিরসবুজ গাছ। এটি আকারে মাঝারি আকৃতির হয়, এই গাছের প্রচুর শাখা-প্রশাখা আছে। এর বাকল লম্বালম্বি খাঁজযুক্ত এবং রঙের দিক থেকে হতে পারে বৈচিত্র যেমন হলুদ, ধূসর, বাদামি বা কালো।পাতার আকার সাড়ে ৬ থেকে সাড়ে ১২ সেন্টিমিটার পর্যন্ত লম্বা ও পুরু। এই ফুল , পুষ্পবৃন্ত সরু, ৪ থেকে ১০ মিলিমিটার লম্বা হয়। বৃত্যংশ চারটি।এর পুংকেশর অসংখ্য। ফল ঝুলন্ত ও রসাল হয়। বীজ ডিম্বাকৃতি, বাদামি রঙের হয়। কাঠের রং লালচে বাদামি।
এই গাছের আদি নিবাস ভারত, থাইল্যান্ড ও দক্ষিণ-পশ্চিম চীন।
প্রাচীন ইংরেজি সাহিত্য

প্রাচীন ইংরেজি সাহিত্য বা অ্যাংলো-স্যাক্সন সাহিত্য বলতে অ্যাংলো-স্যাক্সন ইংল্যান্ডে প্রাচীন ইংরেজি ভাষায় লেখা সাহিত্যকে বোঝায়। এই সাহিত্যের সময়কাল ছিল খ্রিষ্টীয় সপ্তম শতাব্দী থেকে ১০৬৬ খ্রিঃ নর্মানদের ইংল্যান্ড বিজয়ের পরবর্তী কয়েকটি দশক পর্যন্ত। ঐতিহাসিক ও গ্রন্থকার সন্ত বীডের মতে, সপ্তম শতাব্দীতে রচিত "কেড্‌মনের স্তোত্র" হল ইংরেজি ভাষায় রচিত প্রাচীনতম কবিতা। প্রাচীন ইংরেজিতে লেখা শেষ কবিতাটি হল "দ্য গ্রেভ", যা প্রাচীন ইংরেজি ও মধ্য ইংরেজির অন্তর্বর্তী একটি স্তর নির্দেশ করে। দ্বাদশ শতাব্দী পর্যন্ত রচনা হতে থাকা "পিটারবরো ক্রনিক্‌ল" বইটিকেও কখনও কখনও প্রাচীন ইংরেজির একটি শেষদিকের উদাহরণ হিসেবে গণ্য করা হয়।
প্রাচীন ইংরেজি সাহিত্যের সবচেয়ে বিখ্যাত কাজ হল "বেওউল্‌ফ" নামক একটি কবিতা। এটিকে ইংরেজি সাহিত্যের প্রথাগত ইতিহাসের প্রথম গুরুত্বপূর্ণ নমুনার মর্যাদা দেওয়া হয়। ঐতিহাসিক গবষণার ক্ষেত্রে "অ্যাংলো-স্যাক্সন ক্রনিক্‌ল" বইটি বিশেষ গুরুত্বপূর্ণ। এটিতে ইংল্যান্ডের ইতিহাসের প্রথম পর্বের সময়ানুগ একটি ধারাবিবরণী আছে।
পরিমাণের দিক থেকে প্রাচীন ইংরেজি সাহিত্যের উপাদানের মধ্যে সবচেয়ে বেশি আছে সন্তদের জীবনী ও উপদেশ, তারপর বাইবেলের বিভিন্ন অংশের অনুবাদ, আদি খ্রিষ্টান পাদ্রীদের লাতিন রচনাবলীর অনুবাদ, ধারাবিবরণী ও অন্যান্য ইতিহাসভিত্তিক রচনা, আইন, উইল ও অন্যান্য আইনি কাজ, ব্যাকরণ, চিকিৎসাবিজ্ঞান ও ভূগোল এবং কবিতা। মোট ৪০০ টি আলাদা আলাদা পাণ্ডুলিপি থেকে এই সমস্ত নথি উদ্ধার করা হয়েছে। এই ৪০০ টির মধ্যে ১৮৯ টি পাণ্ডুলিপিকে 'প্রধান' বলা হয়।
প্রাচীন ইংরেজি সাহিত্যের পাশাপাশি অ্যাংলো-স্যাক্সনরা বেশ কিছু অ্যাংলো-লাতিন রচনাও রেখে গেছেন।
একাধিক পর্যায়ে প্রাচীন ইংরেজি সাহিত্য নিয়ে গবেষণা হয়েছে ও হচ্ছে। ঊনবিংশ ও বিংশ শতাব্দীর প্রথম ভাগে গবেষণার লক্ষ্য ছিল এই সাহিত্যের জার্মানিক ও পেগান মূল। পরবর্তীকালে বার্নার্ড এফ. হুপ্পে-র গবেষণার পর থেকে সন্ত অগাস্টিনের টীকা ও ভাষ্যের অবদানের দিকে মনোযোগ দেওয়া হয়। বর্তমানে প্রাচীন লেখনী সংক্রান্ত বিভিন্ন গবেষণার রাস্তা খুলে যাওয়ায় বিশেষজ্ঞরা রচনাকাল, উৎস, গ্রন্থকারের পরিচয়, মধ্যযুগে ইউরোপে অ্যাংলো-স্যাক্সনদের সাথে অন্যান্য সংস্কৃতির সম্পর্ক এবং বিভিন্ন রচনার সাহিত্যগুণ প্রভৃতির দিকে নজর দিচ্ছেন।
অ্যাংলো স্যাক্সন যুগে লেখা অনেকগুলো পাণ্ডুলিপি উদ্ধার করা গেছে, যার বেশিরভাগেরই রচনাকাল প্রাচীন ইংরেজি সাহিত্যের শেষ তিন শতাব্দী (৯ম থেকে ১১শ শতাব্দী)। এদের মধ্যে প্রাচীন ইংরেজি ও লাতিন উভয় ভাষায় রচিত নমুনাই পাওয়া যায়। ষোড়শ শতাব্দীতে ইংল্যান্ডে সরকারী অনুদানে বিভিন্ন ক্যাথলিক মঠ ধ্বংস করার কর্মসূচীর ফলে বেশ কিছু পাণ্ডুলিপি ক্ষতিগ্রস্ত ও নষ্ট হয়েছে। প্রাচীন ইংরেজি সাহিত্যের যথাযথ বৈদগ্ধ্যপূর্ণ চর্চা শুরু হয় রানী প্রথম এলিজাবেথের রাজওকালে। সেই সময় ম্যাথিউ পার্কার ও তাঁর সহকর্মীরা যথাসম্ভব পাণ্ডুলিপি সংগ্রহ করেন। তখন থেকেই সংগ্রাহকদের মধ্যে প্রাচীন ইংরেজি পাণ্ডুলিপি মূল্যবান বলে গণ্য হতে থাকে, কারণ দুষ্প্রাপ্যতা ও সাহিত্যিক গুণমান ছাড়াও এগুলির নান্দনিক আকর্ষণও কম নয়; সুন্দর আলঙ্কারিক হস্তাক্ষর, স্পষ্ট রচনাশৈলী ও লেখার সাথে সাথে প্রতি পৃষ্ঠায় অলঙ্করণের খাতিরে সুন্দর নকশা ইত্যাদিও করা হত।
চারটি প্রধান পাণ্ডুলিপিতে প্রাচীন ইংরেজি পদ্য পাওয়া যায়:
খলশী

খলশী (বৈজ্ঞানিক নাম: "Aegiceras corniculatum") হচ্ছে প্রিমুলাসি পরিবারের একটি উদ্ভিদ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
সুন্দরবনের ম্যানগ্রোভ উদ্ভিদের মধ্যে খলশী একটি। বিশ্বব্যাপী বিপন্ন উদ্ভিদ তালিকায় আছে। এই গাছ। ৭ মিটার পর্যন্ত উঁচু হয়। এই গুল্ম ও ছোট গাছ বৃদ্ধি অনেক কম। এর পাতা ৩০ থেকে ১০০ মিমি দীর্ঘ এবং ১৫ থেকে ৫০ মিমি প্রশস্ত, পুরু। এর ফুল দেখতে ছোট সাদা হয়। মিষ্টি গন্ধ বিশিষ্ট্য।
ভারত, দক্ষিণ-পূর্ব এশিয়া, দক্ষিণ চীন, নিউ গিনি এবং অস্ট্রেলিয়া অঞ্চলে জন্মে।
এর নির্যাস বেদনানাশক হিসাবে ব্যবহার করা হয়।
সিংহলেজা

সিংহলেজা (বৈজ্ঞানিক নাম: "Agave attenuata") হচ্ছে অ্যাসপারাগাসি পরিবারের একটি উদ্ভিদ। এরা একধরনের ক্যাকটাস। এদেরকে ডাকা হয় "Swans Neck" (হংসগ্রীব), "lion's tail" (সিংহপুচ্ছ), বা "foxtail" (শৃগালপুচ্ছ) এইসব নামেও। এরা আলংকারিক উদ্ভিদ হিসেবে জনপ্রিয় এবং লিবিয়া ও মাদেরিয়াতে প্রাকৃতিকীকৃত হয়েছে।
এরা মূলত মেক্সিকোর আদি উদ্ভিদ। গাছটি খুব ধীরে ধীরে বাড়ে। তাই ফুল আসতে ১০ বছর লেগে যায়। হাতির শুঁড়ের মতো ফুলটি এই গাছের বৈশিষ্ট্য। এই ফুলের উচ্চতা ৫ ফুট থেকে ১০ ফুট পর্যন্ত হতে পারে।
দ্য কনসার্ট ফর বাংলাদেশ (চলচ্চিত্র)

দ্য কনসার্ট ফর বাংলাদেশ হল ১৯৭২ সালে মুক্তিপ্রাপ্ত সল সুইমার পরিচালিত একটি চলচ্চিত্র। বাংলাদেশের স্বাধীনতা যুদ্ধের আন্তর্জাতিক সচেতনতা এবং শরণার্থীদের জন্য তহবিল ত্রাণ প্রচেষ্টা বাড়াতে ১৯৭১ সালের ১ আগস্ট নিউ ইয়র্কের ম্যাডিসন স্কয়ার গার্ডেনে অনুষ্ঠিত জর্জ হ্যারিসন এবং রবি শঙ্কর আয়োজিত দুটি বেনেফির কনসার্টের ঘটনাকে ভিত্তি করে চলচ্চিত্রটি নির্মিত হয়। হ্যারিসন এবং শঙ্করের পারফরম্যান্স ছাড়াও চলচ্চিত্রটিতে হ্যারিসনের বিটলস ব্যান্ডের প্রাক্তন সহকর্মী রিংগো স্টার, বিলি প্রিস্টন এবং লেওন রাসেলকেও দেখা যায়। এছাড়াও এতে ছিল বব ডিলানের হেঁটে যাওয়ার দৃশ্য। সংগীতজ্ঞদের মধ্যে আলী আকবর খান, এরিক ক্ল্যাপটন, ব্যাডফিঙ্গার ব্যান্ড, ক্লস ভোরম্যান, জেস এস ডেভিস, জিম হর্ন এবং জিম কেল্টনার এতে অবদান রাখেন।
প্রাক্তন পূর্ব পাকিস্তানের জনগণের জন্য হ্যারিসনের "পায়োনিয়ারিং" অনুদান প্রকল্পের শেষ কার্যক্রম ছিল চলচ্চিত্রটি। এর আগের কার্যক্রমগুলো ছিল "বাংলা দেশ" চ্যারিটি সিঙ্গেল, ইউনিসেফ বেনিফিট কনসার্ট, এবং "জর্জ হ্যারিসন অ্যান্ড হিস ফ্রেন্ডস" নির্মিত ট্রিপল লাইভ অ্যালবাম। "দ্য কনসার্ট ফর বাংলাদেশ" বিটলসের অ্যাপল ফিল্মস কর্তৃক প্রযোজিত হয়। ১৯৭২ সালের বসন্তে চলচ্চিত্রটি যুক্তরাষ্ট্রে মুক্তিলাভ করে। কনসার্টটির যথাযথ ভিডিও ফুটেজের অভাবে মুক্তি দিতে কিছুটা দেরি হয়ে যায়। ২০০৫ সালে "দ্য কনসার্ট ফর বাংলাদেশ রিভিজিটেড উইথ জর্জ হ্যারিসন অ্যান্ড ফ্রেন্ডস" নামক নব্যনির্মিত তথ্যচিত্রটির সাথে চলচ্চিত্রটি ডিভিডিতে বের হয়। তথ্যচিত্রে ঐ অনুষ্ঠানের বেশ কয়েকজন অংশগ্রহণকারীর স্মৃতিচারণা, তখনকার ইউএন সেক্রেটারি-জেনারেল কফি আনান, ইউনিসেফ-এর ইউএস ফান্ডের সভাপতি চার্লস লিওনস এবং লাইভ এইডের প্রতিষ্ঠাতা বব গিল্ডফ প্রমুখের কাছ থেকে সংগৃহীত তথ্যও ছিল।
লাইভ অ্যালবামের মতই চলচ্চিত্রটির ডিভিডি বিক্রিত সকল অর্থ ইউনিসেফের জর্জ হ্যারিসন ফান্ডে অন্তর্ভুক্ত হয়।
বেকারত্ব

বেকারত্ব একটি সামাজিক ব্যাধি অথবা সংকট। ইংরেজি আনএমপ্লোয়মেন্ট (Unemployment) শব্দটি থেকে বেকারত্ব শব্দটি এসেছে। দেশের প্রচলিত মজুরিতে মানুষের কাজ করার ইচ্ছা থাকা সত্ত্বেও যখন তাদের পর্যাপ্ত সুযোগ থাকে না, সেই পরিস্থিতিকে বেকারত্ব বলে।
শিগেফুমি মোরি

শিগেফুমি মোরি একজন জাপানি গণিতবিদ এবং ফিল্ডস পদক বিজয়ী।
মোরি কিয়োটো বিশ্ববিদ্যালয় থেকে ১৯৭৩ সালে বিএ, ১৯৭৫ সালে এমএ এবং ১৯৭৮ সালে ডক্টর অব সায়েন্স অর্জন করেন। তিনি ১৯৭৫ সালে কিয়টো বিশ্ববিদ্যালয়ে অ্যাসিস্ট্যান্ট হিসেবে যোগদান করেন। তিনি ১৯৭৭ থেকে ১৯৮০ সাল পর্যন্ত হার্ভার্ড বিশ্ববিদ্যালয়ে সহকারী অধ্যাপক হিসেবে কর্মরত ছিলেন। ১৯৮০ সালে নাগোয়া বিশ্ববিদ্যালয়ে প্রভাষক হিসেবে যোগদান করেন। ১৯৮২ সালে সহযোগী অধ্যাপক এবং ১৯৮৮ সালে পূর্ণ অধ্যাপক পদে উন্নীত হন। ১৯৯০ সালে কিয়োটো বিশ্ববিদ্যালয়ে অধ্যাপক হিসেবে যোগদান করেন।
গান বাংলা

গান বাংলা হচ্ছে বাংলাদেশের একটি ২৪/৭ এইচডি গানের চ্যানেল। চ্যানেলটি ২০১৩ সালের ১৬ ডিসেম্বর শুরু করে। গান বাংলা টিভি বাংলা গান সম্প্রচার এবং বাঙালি সংস্কৃতি তুলে ধরে এবং বিভিন্ন দেশ ইংল্যান্ড, আমেরিকা, কানাডা, ইউরোপের কিছু অংশ এবং মধ্য প্রাচ্যে ও এটি সম্প্রচারিত হয়। চ্যানেলটি "ওয়ান মোর জিরো গ্রুপ"-এর মালিকানাধীন। এই চ্যানেল এর স্বপ্নদ্রষ্টা ও মূল মালিকানায় আবৃত্তিশিল্পী, লেখক রবিশঙ্কর মৈত্রী। তার সাথে ছিলেন রবীন্দ্রসংগীত শিল্পী ড. এম. আমানুল্লাহ খান (চঞ্চল খান) যিনি খ্যাতিমান গবেষক ও উন্নয়ন কর্মী। আরো ছিলেন সৈয়দ আহমেদ ফারুক যিনি উনশত্তরের ছাত্রনেতা ও বীর মুক্তিযোদ্ধা। ছিলেন সাংবাদিক বখতিয়ার সিকদার।
এক সময়ে একছত্রভাবে গানবাংলার নিয়ন্ত্রণ নেন কৌশিক হোসেন তাপস ও ফারজানা আরমান মুন্নি৷এ ঘটনায় গেল ৬ ডিসেম্বর,২০২৪ মামলা দায়ের করা হয়।
গেল ২০২৪ এর জুলাই গণঅভ্যুত্থান এর হত্যা মামলায় তাপস কারাগারে।এর আগে ২০২৪ সালের ৫ আগস্ট হাসিনা সরকারের পতন হলে বিকেল থেকে ‘‘‘গান বাংলা’’’র টিভি স্টেশনে ভাঙচুর চালিয়ে ধ্বংসস্তূপে পরিণত হয়,ফলে সম্প্রচার কার্যক্রম বন্ধ করে দেওয়া হয়।পরবর্তীতে আবারো সম্প্রচার চালু হয়।শেষ পর্যন্ত বকেয়া পরিশোধ না করায় বাংলাদেশ স্যাটেলাইট কোম্পানি লিমিটেড ‘‘‘গান বাংলা’’’স্যাটেলাইট সেবা বিচ্ছিন্ন করে সম্প্রচার কার্যক্রম ১১ ডিসেম্বর,২০২৪ থেকে সাময়িকভাবে বন্ধ করে দেওয়া হয়।
গান বাংলা উইন্ড অফ চেঞ্জ সিরিজের জন্য সবচেয়ে বিখ্যাত, যেটি ২০১৬ সালে আত্মপ্রকাশ করে। এখানে স্থানীয় এবং আন্তর্জাতিক সঙ্গীতশিল্পীরা একসাথে পারফর্ম করেছে। সিরিজটিতে বাংলাদেশের বিখ্যাত শিল্পীরাও অংশ নেয়।
পেট্রাপোল স্থলবন্দর

পেট্রাপোল স্থলবন্দর হল ভারত পশ্চিমবঙ্গ রাজ্যে অবস্থিত একটি স্থল বন্দর। এই স্থল বন্দরটি ভারত তথা এশিয়া এর মধ্যে বৃহত্তম। এই বন্দরটি বনগাঁ শহর থেকে ৪ কিলোমিটার দূরে পেট্রাপোল এলাকায় বাংলাদেশ সীমান্তে অবস্থিত। বর্তমানে এই বন্দরে একটি "সু-সংহত চেকপোষ্ট" গড়ে উঠেছে। ভারত ও বাংলাদেশের মধ্যের ব্যবসা বাণিজ্যের প্রায় ৭০ শতাংশের বেশি এই স্থলবন্দর দ্বারা সংগঠিত হয়|
এই স্থলবন্দর দ্বারা ২০২০-২০২১ সালে ১,০৬,৩৩৪ টন পণ্য ১,৯৪,৫৩০ জন যাত্রী পরিবহন করা হয়েছিল।
ভারত ও বাংলাদেশের মধ্যে বেশির ভাগ বাণিজ্য এই বন্দরের দ্বারা হয়।এই বন্দর থেকে প্রতি দিন প্রায় ৪০০ টি ট্রাক বাংলাদেশ যায় এবং প্রায় ২৫০-৩০০ টি ট্রাক প্রতিদিন বাংলাদেশ থেকে "পেট্রাপোল স্থলবন্দর" এর দ্বারা ভারতে প্রবেশ করে।এই স্থলবন্দরের প্রধান আমদানি পণ্য হল পাট ও ইলিশ মাছ।রপ্তানি দ্রব্য হল যন্ত্রপাতি ,গাড়ি , রাসায়নিক দ্রব্য, খনিজ তেল প্রভৃতি।বন্দরটি দিয়ে প্রায় টাকার ব্যবসা-বাণিজ্য হয়।
পেট্রাপোল স্থলবন্দরের পণ্য ও পণ্যবাহী যানবাহনের চাপ দিন দিন বাড়ছিল। ফলে সুষ্ঠু ভাবে বন্দর পরিচালনার জন্য একটি নতুন সু-সংহত চেকপোষ্ট নির্মাণের প্রয়োজন হয়ে পড়েছিল। ফলে পেট্রাপোল বন্দরে একটি সু-সংহত চেকপোষ্ট গড়া হয়েছে। এই চেকপোষ্টটি চালু করা হয় ২০১৬ সালে। এখানে মোট ৯০০ টি ট্রাক পণ্য দ্রব্য নিয়ে দাঁড়াতে পাড়বে। এটি নির্মাণে মোট ৪২ একর জমির প্রয়োজন হয়েছে। চেক পোষ্টটিতে ৩০০ জন বিএসএফ নিরাপত্তা রক্ষার দায়িত্বে আছে। সু-সংহত চেকপোষ্ট এর ফলে ভারত ও বাংলাদেশ এর মধ্যে বাণিজ্য বৃদ্ধি পাবে।
কালো শকুন

কালো শকুন (ইংরেজি: ব্লাক ভালচার, বৈজ্ঞানিক নাম: Coragyps atratus), আমেরিকার কালো শকুন নামেও পরিচিত, যুক্তরাষ্ট্রের দক্ষিণ পুর্বাংশ থেকে দক্ষিণ আমেরিকার চিলি ও আর্জেন্টিনা পর্যন্ত দেখতে পাওয়া যায়। টার্কি ভালচারের মত এদের সচরাচর দেখা গেলেও এরা খুব সীমিত অঞ্চলে বাস করে। টার্কি শকুন কানাডা থেকে টিয়েরা দেল ফুয়েগো পর্যন্ত দেখতে পাওয়া যায়। নামে এবং চেহারায় মিল থাকা সত্বেও এরা ইউরাসিন ব্লাক ভালচার থেকে আলাদা। ইউরাসিন ব্লাক ভালচার একসিপিট্রিডি পরিবারের সদস্য, ঈগল, বাজপাখি, চিলও এই একই পরিবারের সদস্য। আর আমেরিকার কালো শকুন ক্যাথারটিডি পরিবারের সদস্য।
কালো শকুন বড় আকারের শিকারী পাখি। লম্বায় , ডানার বিস্তৃতি পর্যন্ত হয়। উত্তর আমেরিকা ও আন্দিজ রেঞ্জের কালো শকুনের ওজন ১.৬ থেকে ৩ কেজি কিন্তু ট্রপিকাল নিম্নভূমির শকুনের আকার ছোট এবং ওজন হয়। এদের পালক কালো। মাথা এবং গলা পালকহীন। চামড়া গাঢ় ধূসর এবং কোঁচকানো। চোখের আইরিশ বাদামী এবং উপরের পাতায় একটি ও নিচের পাতায় দুটি অসম্পূর্ণ ভুরুর উপস্থিতি দেখা যায়। পা ধূসর সাদা। পায়ের পাতার সামনের আঙুল দুটো বেশ বড় এবং এগুলোর গোড়ায় শাখা প্রশাখা আছে। পায়ের পাতা চওড়া কিন্তু তুলনামূলকভাবে দুর্বল।
কালো শকুনের ইংরেজি নাম ব্লাক ভালচারের ভালচার শব্দটি এসেছে লাতিন শব্দ ভালচারাস থেকে যার অর্থ যারা ছিড়ে খায় এবং এটা দিয়ে এদের খাবার অভ্যেষকে বর্ণনা করা হয়। এদের প্রজাতি নাম আট্রাটাস অর্থ "কালোয় আবৃত" যা ল্যাটিন শব্দ আটার (কালো) থেকে এসেছে আর গণ নাম "কোরাজিপস" অর্থ দাঁড়কাক-শকুন এসেছে গ্রীক শব্দ কোরাক্স(corax/κόραξ) ও জিপস থেকে(gyps/γὺψ) থেকে। আর পরিবার নাম ক্যাথারটিডি এসেছে গ্রীক kathartēs/καθαρτης থেকে।
কালো শকুনদের নিয়ার্টিক ও নিয়োট্রপিক অঞ্চলে দেখতে পাওয়া যায়। এদের বসবাসের সীমানা হচ্ছে মধ্য আটলান্টিক রাজ্যসমূহ, সর্বদক্ষিণে মধ্যপশ্চিম যুক্তরাষ্ট্র এবং দক্ষিণ যুক্তরাষ্ট্র, মেক্সিকো, মধ্য আমেরিকা এবং বেশিরভাগ দক্ষিণ আমেরিকা। এরা নির্দিষ্ট সীমানাতেই বাস করে।
এরা গ্লাইডিং করার সময়ে ডানা বাতাসে সমান্তরাল ভাবে ভাসিয়ে রাখে। ওড়ার সময়ে টার্কি ভালচারের তুলনায় কালো শকুন ঘন ঘন ডানা ঝাপটায়। কালো শকুন দলবেঁধে ঘোরে। দলবেঁধে এরা খুব সহজে শত্রু টার্কি শকুনকে তাড়িয়ে দিতে পারে। কালো শকুন সাধারণত ক্যারিয়ন এর মাংস খায়। প্রাণীদেহের মৃত গলা দেহকে ক্যারিয়ন বলা হয়। ঘনজনবসতিপূর্ণ এলাকায় এরা ময়লা আবর্জনার স্তুপে খাবার খোঁজে।
মন্ডে জনডেকি

মন্ডে জনডেকি (; জন্ম: ২৫ জুলাই, ১৯৮২) কেপ প্রদেশের কিংস উইলিয়ামস টাউনে জন্মগ্রহণকারী সাবেক দক্ষিণ আফ্রিকান ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। পাঁচটি টেস্ট, সাতটি একদিনের আন্তর্জাতিক ছাড়াও আফ্রিকান একাদশের পক্ষে তিন খেলায় অংশ নিয়েছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে কেপ কোবরাস ও ওয়েস্টার্ন প্রভিন্সের প্রতিনিধিত্ব করেন। দলে মূলতঃ ফাস্ট বোলার হিসেবে অংশ নেন ‘অল হ্যান্ডস’ ডাকনামে পরিচিত মন্ডে জনডেকি। এছাড়াও, নিচেরসারিতে ডানহাতে ব্যাটিং করতেন তিনি।
২০০৩ সালে ইংল্যান্ডের বিপক্ষে তার টেস্ট অভিষেক ঘটে। কিন্তু কয়েক ওভার পরই আঘাতের কারণে বোলিং থেকে দূরে চলে আসেন। তবে ব্যাট হাতে প্রথম ইনিংসে ৫৯ রান তোলেন। গ্যারি কার্স্টেনের সাথে অষ্টম উইকেট জুটিতে মহামূল্যবান ১৫০ রান তুলে দলকে ১৪২/৭ থেকে ২৯২/৮-এ নিয়ে যান। ২০০৪-০৫ মৌসুমে জিম্বাবুয়ের বিপক্ষে নিজস্ব দ্বিতীয় টেস্টে অংশ নেন। ঐ খেলায় তিনি ৩/৬৬ ও ৬/৩৯ লাভ করেন। এরফলে দক্ষিণ আফ্রিকা ইনিংস ব্যবধানে জয় পায় ও তিনি ম্যান অব দ্য ম্যাচ নির্বাচিত হন।
২০০৭-০৮ দক্ষিণ আফ্রিকান মৌসুমের ঘরোয়া ক্রিকেটে শীর্ষস্থানীয় উইকেট সংগ্রাহক হন। ১৯.১৭ রান খরচায় ৬২ উইকেট পান তিনি। ২০০৮ মৌসুমের শুরুর দিকে ওয়ারউইকশায়ারের সদস্য ছিলেন। সেখানে দক্ষিণ আফ্রিকার সাবেক ফাস্ট বোলার অ্যালান ডোনাল্ড দলটিকে পরিচালনা করতেন। কাউন্টি চ্যাম্পিয়নশীপের খেলায় ৪/৯৫ পেলেও এজবাস্টনে তেমন সফলতা পাননি। চ্যাম্পিয়নশীপের চারটি খেলায় ৪২.৩৩ গড় ৯ উইকেট এবং চারটি লিস্ট এ খেলায় ১/১৫৮ পেয়েছিলেন।
স্থলবন্দর

স্থলবন্দর (কখনও কখনও অভ্যন্তরীণ বন্দর) একটি অন্তর্দেশীয় আন্তমোডাল টার্মিনাল যা সরাসরি একটি রাস্তা বা রেল দ্বারা একটি সমুদ্রবন্দর এবং একটি অভ্যন্তরস্থ গন্তব্যে সমুদ্রের মালবাহী পরিবহন জন্য একটি কেন্দ্র হিসাবে পরিচালনা হয়। 
কার্গো ট্রান্সশিপমেন্টে তাদের ভূমিকা ছাড়াও, স্থলবন্দরগুলিতে পণ্যগুলির সঞ্চয় এবং একীভূতকরণ, সড়ক বা রেল পথে পণ্যবাহী যানবাহনের রক্ষণাবেক্ষণ এবং শুল্ক বিভাগের ছাড়পত্র জন্য সুবিধা অন্তর্ভুক্ত থাকতে পারে। স্থলবন্দরের সুবিধাগুলির অবস্থান সমুদ্রবন্দর কর্তৃপক্ষের নিজস্ব সঞ্চয় এবং শুল্ক বিভাগের প্রতিযোগিতা থেকে মুক্তি দেয়।
একটি অন্তর্দেশীয় স্থলবন্দর জাহাজ এবং প্রধান ভূমি পরিবহন নেটওয়ার্কের মধ্যে পণ্যসম্ভার প্রবাহ গতি বিরধি করতে পারে, আরও কেন্দ্রীয় সরবরাহ স্থান তৈরি করে। অভ্যন্তরীণ বন্দর আমদানিকৃত ও রপ্তানিকারক ব্যবস্থা উন্নত করতে পারে, যা অভ্যন্তরীণ বন্দরের (নদীবন্দর) সময়সীমার বাছাই এবং প্রক্রিয়াকরণের জন্য প্রযোজ্য।
ভারতীয় স্থলবন্দর কর্তৃপক্ষ

ভারতীয় স্থলবন্দর কর্তৃপক্ষ বা ল্যান্ড পোর্ট অথরিটি অব ইন্ডিয়া হল ভারতে সীমান্ত অবকাঠামো তৈরি, সংস্কার, রক্ষণাবেক্ষণ ও পরিচালনার জন্য দায়ী একটি সংবিধিবদ্ধ সংস্থা ("ল্যান্ড পোর্টস অথরিটি অব ইন্ডিয়া অ্যাক্ট, ২০১০"-এর মাধ্যমে তৈরি), যা ভারত সরকারের স্বরাষ্ট্র মন্ত্রকের অধীনে কাজ করে। এটি ভারতের সমস্ত সীমান্ত জুড়ে বেশ কয়েকটি ইন্টিগ্রেটেড চেক পোস্ট (আইসিপি) পরিচালনা করে।
ভারতীয় স্থলবন্দর কর্তৃপক্ষ ২০১২ সালের ১লা মার্চ ভারতীয় সংসদে পাশ হওয়া "ল্যান্ড পোর্টস অথরিটি অব ইন্ডিয়া অ্যাক্ট, ২০১০" দ্বারা প্রতিষ্ঠা করা হয়েছিল।
মান কুনতু মওলা

কালামটিতে আমীর খসরু হযরত আলি ইবনে আবি তালিবের আধ্যাত্বিক ক্ষমতার প্রশাংসার গুণকীর্তণ করেছেন। কালামটিতে বলা হয়েছে:
কাবা কেনইবা গর্বিতবোধ হবে না, কারণ এটি আলীর মত পবিত্র সত্ত্বাকে দেখেছে। পবিত্র সত্ত্বার (মুহাম্মাদ (দঃ) ) সবচেয়ে নিকটস্থ বন্ধু আলী। সৃষ্টির সকল গোপন রহস্যের অধিকারী তুমি। তুমিই আলী, যিনি আল্লাহর পরম এবং অন্তরঙ্গ সখা।
কালামটিতে আমীর খসরু একটি হাদিসের উল্লেখ করেছেন:"আমি যার মওলা আলীও তার মওলা।"
আমীর খসরু নিজেকে আলী প্রতি এভাবে আত্মসর্ম্পণ করেছেন: "প্রতিটি অন্তরে আলী, প্রতিটি চেহারায় আলী, আলীই আমার জীবন। আমি বিশ্বাস করি আলীই আমার মওলা।" 
কালামটিতে হযরত আলি ইবনে আবি তালিবের জন্মের মাস রজব এবং জন্মস্থানের কথা উল্লেখ করা হয়েছে।
গ্লুকোমা

গ্লুকোমা হলো চোখের একপ্রকার রোগ যাতে অপটিক স্নায়ু ক্ষতিগ্রস্ত হয় ও চোখ অন্ধ হয়ে যায়। 
গ্লুকোমা অনেক প্রকারের হয় যেমন ওপেন অ্যাঙ্গেল গ্লুকোমা, ক্লোজড অ্যাঙ্গেল গ্লুকোমা, নরমাল টেনশন গ্লুকোমা অন্যতম । ওপেন অ্যাঙ্গেল গ্লুকোমা ধীরে ধীরে হয় ফলে চোখে ব্যথা অনুভূত হয় না। চিকিৎসা না করালে প্রথমে পার্শ্বীয় দৃষ্টি, তারপর কেন্দ্রীয় দৃষ্টি নষ্ট হয়ে অন্ধত্ব বরণ করতে হয়। ক্লোজড অ্যাঙ্গেল গ্লুকোমা ধীরে ধীরে বা হঠাৎ করে হতে পারে। এর লক্ষণগুলো হলো চোখে তীব্র ব্যথা, চোখ লাল হয়ে যাওয়া, ঝাপসা দৃষ্টি, চোখের মণি বা তারারন্ধ্র বড়ো হয়ে যাওয়া, বমিভাব। গ্লুকোমার কারণে দৃষ্টিশক্তি কমে গেলে তা স্থায়ীভাবে কমে।
এই রোগের ঝুঁকির মধ্যে রয়েছে চোখের অভ্যন্তরীণ চাপ (intraocular pressure) বেড়ে যাওয়া, পরিবারের অন্য সদস্যের এই রোগ থাকা, উচ্চ রক্তচাপ, অতিস্থুলতা ইত্যাদি। 
ইন্ট্রাওকুলার প্রেসার ২১ মি.মি. পারদ চাপের বেশি থাকলে গ্লুকোমার আশঙ্কা বেশি। তবে চোখের চাপ স্বাভাবিক থাকলেও গ্লুকোমা হতে পারে যেমন নরমাল-টেনশন গ্লুকোমা। 
রোগের প্রাথমিক অবস্থায় চিকিৎসা শুরু করলে দৃষ্টিশক্তি অটুট রাখা সম্ভব। ওষুধের মাধ্যমে চোখের চাপ স্বাভাবিক রাখা হয়।গ্লুকোমা চিকিৎসায় অনেক রকম ওষুধ রয়েছে। এছাড়া কিছুক্ষেত্রে লেজারের মাধ্যমে চিকিৎসা দেয়া যায়। ওষুধে ভালো না হলে বিভিন্ন সার্জিক্যাল পদ্ধতি ব্যবহার করা হয়। ক্লোজড অ্যাঙ্গেল গ্লুকোমার চিকিৎসা জরুরি ভিত্তিতে করতে হবে।
সারাবিশ্বে প্রায় ৬৭ মিলিয়ন লোক গ্লুকোমায় আক্রান্ত। 
সাধারণত বয়স্ক লোকের বেশি হয়। ক্লোজড অ্যাঙ্গেল গ্লুকোমা মহিলাদের বেশি হয়। সারাবিশ্বে ছানির পরে গ্লুকোমা অন্ধত্বের দ্বিতীয় কারণ। 
গ্লুকোমা (glaucoma) শব্দটি প্রাচীন গ্রিক "glaukos" থেকে এসেছে যার অর্থ নীল, সবুজ বা ধূসর। ইংরেজিতে শব্দটির ব্যবহার শুরু হয় ১৫৮৭ সাল থেকে তবে ১৮৫০ সাল থেকে অফথালমোস্কোপের ব্যবহার শুরু হলে এই শব্দটির ব্যবহার ব্যাপকতা লাভ করে।
গলগল

গলগল (বৈজ্ঞানিক নাম: "Cochlospermum religiosum") হচ্ছে বিক্সাসি পরিবারের একটি সপুষ্পক উদ্ভিদ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
এটি একটি ছোট গাছ এর উচ্চতা সাড়ে ৭ মিটার (২৫ ফুট) সাধারণত শুষ্ক পর্ণমোচী অরণ্য জন্মে থাকে। এটি উচ্চ ক্রমবর্ধমান গাছ।
এই গাছ এশিয়ার দেশ ভারত, মায়ানমার, থাইল্যান্ডে দেখা যায়।
লরেন্স ফিশবার্ন

তৃতীয় লরেন্স জন ফিশবার্ন (; জন্ম: ৩০ জুলাই ১৯৬১) একজন মার্কিন অভিনেতা, চলচ্চিত্র পরিচালক, প্রযোজক এবং চিত্রনাট্যকার। তিনি "দ্য ম্যাট্রিক্স" ত্রয়ী চলচ্চিত্রে মর্ফিয়াস, ১৯৯১ সালে নাট্যধর্মী "বয়েজ অ্যান দ্য হুড" ছবিতে জেসন "ফিউরিয়াস" স্টাইলস, এবং ১৯৭৯ সালে যুদ্ধভিত্তিক "অ্যাপোক্যালিপ্স নাউ" ছবিতে টাইরন "মিস্টার ক্লিন" মিলার চরিত্রের জন্য বেশি পরিচিত।
ফিশবার্ন "হোয়াট্‌স লাভ গট টু ডু উইথ ইট" চলচ্চিত্রে ইক টার্নার চরিত্রে অভিনয় করে শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। তিনি "টু ট্রেইন্স রানিং" (১৯৯২) মঞ্চনাটকে অভিনয় করে শ্রেষ্ঠ চরিত্রাভিনেতা বিভাগে টনি পুরস্কার এবং "ট্রাইবেকা" টিভি ধারাবাহিকে অভিনয় করে সেরা অতিথি অভিনেতা বিভাগে প্রাইমটাইম এমি পুরস্কার অর্জন করেন। ফিশবার্ন প্রথম আফ্রো-মার্কিন হিসেবে কোন মূলধারার প্রযোজনায় ওথেলো চরিত্রে অভিনয় করেন অলিভার পার্কারের "ওথেলো" চলচ্চিত্রে।
ফিশবার্ন অগাস্টা, জর্জিয়াতে জন্মগ্রহণ করেন। তিনি হাটিই বেল (বিবাহ-পূর্ব ক্রফোর্ড) এর পুত্র, যিনি একটি জুনিয়র হাই স্কুলের গণিত ও বিজ্ঞানের শিক্ষক, এবং লরেন্স জন ফিসবার্ন, জুনিয়র, একটি কিশোর সংশোধনের অফিসার। তার মা-বাবা তার শৈশব সময়ে তালাক প্রাপ্তের পর তার মা নিউ ইয়র্কের ব্রুকলিনে তাকে নিয়ে আসেন,এবং এখানে ফিসবার্ন বড় হয়ে উঠেন। ফিশবার্নের বাবা তাকে এক মাসে একবার দেখতেন। ফিসবার্ন নিউইয়র্কে লিঙ্কন স্কয়ার একাডেমীর একজন স্নাতক শিক্ষার্থী, যা ১৯৮০ সালে বন্ধ হয়ে যায়।
আয়লেসবারি হাঁস

আয়লেসবারি হাঁস হচ্ছে একধরনের গৃহপালিত হাঁস, মাংস এবং এদের সুন্দর চেহারার জন্যেই এদের পালন করা হয়। সাদা পালকে আবৃত বড় হাঁসের ঠোঁটের রঙ গোলাপী, পা কমলা। ভূমির সাথে এরা এদের দেহ সমান্তরাল ভংগীতে রাখে। এই জাতের হাঁসের উৎস জানা যায় না। ১৮ শতকে ইংল্যান্ডের বাকিংহ্যামশায়ারের আয়লেসবারিতে সাদা হাঁস পালন ব্যাপক জনপ্রিয় হয় কারণ তখন সাদা পালকের চাহিদা ছিলো। ১৯ শতকে আয়লেসবেরিতে হাঁস পালন প্রধান শিল্পে পরিণত হয়।
আয়লেসবারি হাসের উৎস পরিষ্কার নয়। ১৮ শতকের আগে থেকে ইংল্যান্ডে হাঁসের চাষ ব্যাপক হারে বৃদ্ধি পায়। তারা বন্য মাল্লার্ড জাতের হাঁসের গৃহপালিত জাতকে পালন করতো। হাঁসের বিভিন্ন রঙ হয়, বুনো পরিবেশে হাঁস গুলো সাদা হতো। কুইল্ট নামক টেক্সটাইল সামগ্রী তৈরীতে হাঁসের সাদা পাখনার চাহিদা ছিলো।
১৮ শতকে সাদা জাতের গৃহপালিত হাঁস চাষ হতে থাকে। এদের নাম ছিলো ইংলিশ হোয়াইট। ১৬৯০ থেকে আয়লেসবারিতে হাস চাষ হচ্ছে এবং আয়লেসবারি ও আশপাশের গ্রামে ইংলিশ হোয়াইট চাষ জনপ্রিয়তা পায়।
বারবারা স্ট্রাইস্যান্ড

বারবারা জোন স্ট্রাইস্যান্ড (ইংরেজি Barbara Joan Streisand ; জন্ম এপ্রিল ২৪,১৯৪২) একজন আমেরিকান গায়িকা, গীতিকার,অভিনেত্রী এবং চলচ্চিত্র নির্মাতা। তারঁ কর্মজীবন ৬টি খণ্ডে বিভক্ত। বিনোদনের অনেক ক্ষেত্রে তাকে আইকন মনে করা হয়, তিনি দুইবার একাডেমী পুরস্কার, দশবার গ্রামি পুরস্কার সঙ্গে গ্র্যামি আজীবন সম্মাননা পুরস্কার এবং গ্র্যামি কিংবদন্তি পুরস্কার লাভ করেন। পাঁচবার এ্যামি পুরস্কার সঙ্গে একটি ডেটাইম এ্যামি, একটি বিশেষ টনি পুরস্কার,একটি আমেরিকান চলচ্চিত্র সংস্থা পুরস্কার,একটি কেনেডি সেন্টার সম্মাননা, ৪টি পিয়েবডি পুরস্কার , প্রেসিডেন্সিয়াল মেডেল অফ ফ্রিডম , এবং নয়টি গোল্ডেন গ্লোব পুরস্কার পান। তিনি হচ্ছেন খুবই অল্প পরিমাণ ব্যক্তিদের একজন যারা একাধারে সেই সকল ব্যক্তিদের তালিকা যারা জিতেছেন একাডেমী,এ্যামি,গ্র্যামি, অস্কার এবং টনি পুরস্কার তিনি হচ্ছেন সেই ২ জন শিল্পীর একজন যারা পিয়েবডি পুরস্কার অর্জন করেন।
নিহারিকা রাইজাদা

নিহারিকা রাইজাদা একজন ভারতীয় চলচ্চিত্র অভিনেত্রী এবং মডেল। তিনি বাংলা, হিন্দি এবং গুজরাতি ভাষার চলচ্চিত্রে কাজ করেছেন। তিনি "দামাডোল" (২০১৩), "মসান" (২০১৫), "ওয়ারিয়র সাবিত্রী" (২০১৬) প্রভৃতি চলচ্চিত্রে অভিনয় করেছেন। তিনি মিস ইন্ডিয়া ইউকে ২০১০ প্রতিযোগীতার সাফল্য জেতেন এবং মিস ইন্ডিয়া ওয়ার্ল্ডওয়াইড ২০১০ প্রতিযোগীতায় দ্বিতীয় স্থান অধিকার করেন।
ডেডলক

কম্পিউটার সাইন্সের অপারেটিং সিস্টেম শাখায় ডেডলোক (Deadlock) একটি গুরুত্বপূর্ণ বিষয়। 
এটি কম্পিউটার মেশিনের একটি অচলাবস্থা যেখানে একাধিক টাস্ক বা কাজ সম্পন্ন হওয়ার জন্য প্রস্তুত কিন্তু পর্যাপ্ত সুবিধা (রিসোর্স) না থাকায় তা সম্পন্ন হচ্ছে না। মাল্টিপ্রসেসিং , প্যারালাল ও ডিস্ট্রিবিউতিভ সিস্টেম এ এটি একটি কমন সমস্যা। 
অপারেটিং সিস্টেমে, প্রসেস বা থ্রেট যখন ওয়েটিং স্টেটে যায় তখনই এই ডেডলকের সৃষ্টি হয়। প্রকৃতপক্ষে একটি রিসোর্সকে যখন একাধিক প্রোগ্রাম বা প্রসেস ব্যবহার করতে চায় তখন যে অবস্থার সৃষ্টি হয় সেটাই অপারেটিং সিস্টেম এর ভাষায় ডেডলক।
১। ডেডলক প্রিভেনশন (Deadlock Prevention) : 
সিস্টেম যাতে ডেডলকে না পতিত হয় তার জন্য যে প্রয়োজনীয় ব্যবস্থা গ্রহণ করা হয় তাকে ডেডলক প্রিভেনশন বলে। এ জন্য ডেডলকে পরিনত হওয়ার যে চারটি শর্ত আছে যেমন - 
২। ডেডলক এভয়ড্যান্স (Deadlock Avoidance) 
যদি সিস্টেম ডেডলকে পতিত হয় এরকম অবস্থা সৃষ্টি হয় তবে বিভিন্ন ধরনের অ্যালগরিদম আছে যা দিয়ে ডেটলক সমস্যা সমাধান করা হয় । 
যেমনঃ
১। রিসোর্স অ্যালোকেশন গ্রাফ ও<br>
২। ব্যাংকারস অ্যালগরিদম
সরলপাতি চন্দ্রপ্রভা

সরলপাতি চন্দ্রপ্রভা (বৈজ্ঞানিক নাম: "Tecoma castanifolia") হচ্ছে বিগ্নোনিয়াসি পরিবারের একটি সপুষ্পক উদ্ভিদ। এরা পেরু এবং ইকুয়েডরের প্রজাতি। "টেকোমা" গণের অন্য প্রজাতিগুলোর সাথে এদের পার্থক্য হচ্ছে এরা সরলপত্রী।
প্রায় সারাবছর এই প্রজাতির গাছে ফুল ফোটে।
ফ্লেম রবিন

অগ্নিশিখা রবিন (ইংরেজি নামঃ flame robin, বৈজ্ঞানিক নামঃ Petroica phoenicea) ছোট আকারের প্যাসারিন পাখি যারা অস্ট্রেলিয়াতে বাস করে। এরা সাধারনত তাসমানিয়াসহ অস্ট্রেলিয়ার দক্ষিণ-পূর্বাংশের শীতলতম অংশে বাস করে। স্কারলেট রবিন এবং রেড ক্যাপড রবিনের সাথে এদেরকেও সচরাচর রবিন রেডব্রেস্ট (লালবুকো রবিন) বলে ডাকা হয়।
১৮৩০ সালে ফরাসি প্রকৃতিবিদ জ্যঁ রেনে কনস্ট্যান্ট কুওয় এবং জোসেফ পল গেইমার্দ সর্বপ্রথম ফ্লেম রবিনকে উল্লেখ করেন Muscicapa chrysoptera। প্রজাতি নাম chrysoptera নেওয়া হয়েছে প্রাচীন গ্রীক শব্দ hrysos "সোনালী", এবং pteron "পালক" থেকে। ১৮২৩ সালে জন গৌল্ড ফ্লেম রবিনকে বর্তমান গণে স্থান দেন এবং সেই থেকে পাখিটির দ্বিপদ নাম Petroica phoenicea। পাখিটি পাথরের উপর বসে বলে এর নাম পেট্রোইকা। গ্রীক পেট্রোস মানে পাথর এবং ঐকস মানে বাড়ি। প্রজাতি নাম এসেছে প্রাচীন গ্রীক ফইনাইকস (লাল) থেকে।
লাল রবিন পাখিদের মধ্যে অগ্নিশিখা রবিনই সব থেকে বড়। এরা লম্বায় ১২-১৪ সেমি হয়। এদের ডানা লম্বা এবং মাথা ছোট। উজ্জ্বল কমলা-লাল পাখনার গলা, বুক ও তলপেট দেখে সহজে পুরুষ ফ্লেম রবিনকে আলাদা করা যায়। এদের শরীরের উপরের অংশের পাখনা গাঢ় ধূসর। ডানায় এবং ঠোঁটের উপরের কপাল অফ-হোয়াইট। চঞ্চু, পা, আঙুল সব কালো। এদের চোখ গাঢ় বাদামী।
অস্ট্রেলিয়ার দক্ষিণ-পূর্বাংশে এবং তাসমানিয়ার সকল অংশেই এদের দেখতে পাওয়া যায়। দক্ষিণ-পশ্চিম থেকে পশ্চিমে এরা খুবই বিরল। বসন্ত এবং গ্রীষ্মকালে ফ্লেম রবিন পাখি পাহাড়-পর্বতের আর্দ্র ইউক্যালিপ্টাসের জংগলে বাস করে। আঠা বের হয় এমন লম্বা আছ এরা পছন্দ করে।
ফ্লেম রবিন খুব দ্রুত উড়তে পারে। ফ্লেম রবিন একটি নির্দিষ্ট সীমানায় বাস করে। অন্যান্য ফ্লেম রবিনদের কাছ থেকে সে তার সাম্রাজ্য রক্ষা করে। যেখানে স্কারলেট রবিন আছে সেখানে এরা স্কারলেট রবিনদেরও আপন রাজ্য থেকে বিতাড়িত করে। অনুপ্রবেশকারীর চারপাশে এরা উড়তে থাকে এবং গান গেয়ে নিজের সীমানা দখলমুক্ত রাখে।
ফ্লেম রবিন সাধারনত পতংগভূক পাখি। এরা ভূমি থেকে কয়েক মিটার উপরে বাসা বাঁধে। তিন থেকে চারটি ময়লাটে সাদা রঙের ডিম পাড়ে। ডিম ফুটে বাচ্চা বের হতে ১৭ দিনের মত সময় লাগে। ডিম ফুটে পালকহীন, অন্ধ বাচ্চা বের হয়। দ্বিতীয় দিনে এদের মাথার গঠন শুরু হয়, ষষ্ঠ দিনে চোখ ফোঁটে, নবম দিনে ওড়ার পাখা গজানো শুরু হয়। বাসা ত্যাগ করার পর পাঁচ সপ্তাহ পর্যন্ত পিতা মাতা পাখি বাচ্চাদের সাথে রাখে।
কাছিপাড়া ইউনিয়ন

কাছিপাড়া বাংলাদেশের পটুয়াখালী জেলার অন্তর্গত বাউফল উপজেলার একটি ইউনিয়ন।
কাছিপাড়া ইউনিয়নের আয়তন ৭,৬৪২ একর।
কাছিপাড়া ইউনিয়ন বাউফল উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বাউফল থানার আওতাধীন। এটি জাতীয় সংসদের ১১২নং নির্বাচনী এলাকা পটুয়াখালী-২ এর অংশ। এটি ৯টি মৌজায় বিভক্ত। এ ইউনিয়নের গ্রামগুলো হল:
২০১১ সালের আদমশুমারি অনুযায়ী কাছিপাড়া ইউনিয়নের মোট জনসংখ্যা ১৬,৪৩৬ জন। এর মধ্যে পুরুষ ৭,৬৭৫ জন এবং মহিলা ৮,৭৬১ জন। মোট পরিবার ৩,৯৫০টি।
২০১১ সালের আদমশুমারি অনুযায়ী কাছিপাড়া ইউনিয়নের সাক্ষরতার হার ৬৩.৪%। এ ইউনিয়নে ১৮টি প্রাথমিক বিদ্যালয়, ৫টি মাধ্যমিক বিদ্যালয়, ৩টি মাদ্রাসা ও ২টি কলেজ রয়েছে।
তাসমানিয়া

তাসমানিয়া বা টাসমেনিয়া () অস্ট্রেলিয়ার ছয়টি অঙ্গ রাজ্যের একটি রাজ্য। হোবার্ট তাসমানিয়ার এবং রাজধানী ও সব থেকে বড় শহর। এ রাজ্যের অধিবাসী সংখ্য ৫১৮,৫০০ (মার্চ, ২০১৬ পর্যন্ত)। ১৯০১ সালে এটি অস্ট্রেলিয়ার একটি অঙ্গরাজ্য হিসেবে স্থাপিত হয়।
তাসমানিয়া একটি দ্বীপ রাজ্য যার আয়তন । এটা অস্ট্রেলিয়ার মূল ভূখণ্ড থেকে ২৪০ কিলোমিটার দক্ষিণে অবস্থিত। অস্ট্রেলিয়া থেকে তাসমানিয়াকে পৃথক করেছে ব্যাস প্রণালী। এর আশেপাশে ৩৩৪ টি দ্বীপ আছে। তাসমানিয়ার প্রধান দ্বীপ পৃথিবীর ২৬তম বৃহত্তম দ্বীপ। এর মধ্যে ৪০% জনগণ বাস করে তাসমানিয়ার রাজধানী ও সব থেকে বড় শহর হোবার্ট এ।
দ্বীপটির নামকরণ করা হয়েছে পর্তুগীজ অভিযাত্রী আবেল তাসমানের নামানুসারে। ১৬৪২ সালে তিনি সর্বপ্রথম ইউরোপিয়ান যিনি দ্বীপটি ভ্রমণের কথা উল্লেখ করে। তাসমান দ্বীপটির নাম রাখেন এনথনি ভ্যান ডিয়েমেনস ল্যান্ড, ডাচ ইস্ট ইন্ডিজের গভর্নর যিনি তাকে অর্থসহায়তা (স্পন্সর) করেন। ব্রিটিশরা পরবর্তীতে নামটিকে সংক্ষেপ করে রাখে ভ্যান দিয়েমেনস ল্যান্ড। ১ জানুয়ায়ী ১৮৫৬ সালে দ্বীপটির ইউরোপীয় আবিষ্কারকের সম্মানে নামকরণ করা হয় "তাসমানিয়া"।
বৈজ্ঞানিকদের অনুমান ১০,০০০ বছর আগের ]]শেষ গ্যালাসিয় যুগ]] পর্যন্ত তাসমানিয়া দ্বীপ অস্ট্রেলিয়ার মূল ভূখণ্ডের সাথে সংযুক্ত ছিলো। বিভিন্ন প্রাপ্ত নমুনা থেকে ধারণা করা হয় এখানে ৪০০০ হাজার বছর আগে থেকে লোক বাস করে।
তাসমানিয়া কমনওয়েলথ অফঅস্ট্রেলিয়ার একটি অঙ্গরাজ্য। এর ব্রিটিশ গভর্নর কেইট ওয়ার্ণার এবং নির্বাচিত প্রধানমন্ত্রী উইল হজ্‌ম্যান।
গো বক

গো বক বা ইস্টার্ন ক্যাটল ইগ্রেট (Bubulcus coromandus) হচ্ছে আরডেইডি পরিবারের বক জাতীয় পাখি। এরা উষ্ণ ও নাতিশীতোষ্ণমণ্ডল অঞ্চলে বাস করে। বুবুলকাস গণের এরা একটি সদস্য। বুবুলকাস গণের আরেকটি পাখি হলো ওয়েস্টার্ন ক্যাটল ইগ্রেট। যদিও অনেক প্রাণীবিদ এদের দুটো উপ-প্রজাতিকে পূর্ণ প্রজাতি হিসেবে উল্লেখ করেন। এরা এশিয়া, আফ্রিকা ও ইউরোপের আবাসিক পাখি হলেও বিগত শতাব্দীতে এরা সমগ্র পৃথিবীতেই ছড়িয়ে পড়েছে।
এই পাখিরা খুবই চুপচাপ স্বভাবের। শুধুমাত্র দলের কাছে গেলে গলার মধ্য থেকে রিক র‍্যাক ধরনের আওয়াজ করে। এদের ডানার বিস্তৃতি ৮৮-৯৬ সেমি, লম্বায় এরা ৪৬-৫৬ সেমি এবং ওজনে ২৭০-৫১২ গ্রাম। এদের কাঁধ অপেক্ষাকৃত খাটো ও মোটা। সাধারণত এদের পালক সাদা, হলুদ চঞ্চু, ধূসর-হলদেটে পা। প্রজনন মৌসুমে এদের কোন কোন অংশের পাখির পালক কমলা বর্ণ ধারণ করে। পুরুষ ও স্ত্রী পাখি দেখতে একই রকম হলেও আকারে পুরুষ পাখি কিছুটা বড় হয়।
১৭৫৮ সালে লিনিয়াস তার সিস্টেমা ন্যাচারাই গ্রন্থে গো বককে আরডি আইবিস হিসেবে উল্লেখ করেন। ১৮৫৫ সালে চার্লস লুসিয়ান বোনাপার্ট এদেরকে বর্তমান গণ নাম বিউবুলকাসে স্থানান্তর করেন। লাতিন বিউবুলকাস অর্থ রাখাল, গরুর সাথে এই পাখির সম্পর্কের কারণেই এই নাম। আর প্রজাতি নাম আইবিস শব্দটি লাতিন ও গ্রীক। এর অর্থ সাদা পাখি।
এদের আদিভূমি দক্ষিণ স্পেনের অংশবিশেষ ও পর্তুগাল, ট্রপিক্যাল এবং সাব ট্রপিক্যাল আফ্রিকা, হিউমিড ট্রপিক্যাল ও সাব ট্রপিক্যাল এশিয়া। ১৯ শতকের শেষের দিকে আফ্রিকার দক্ষিণে এরা ছড়িয়ে পড়া শুরু করে। ১৯০৮ সালে এদেরকে কেপ প্রভিন্সে দেখা যায়। আমেরিকার মধ্যে ১৮৭৭ সালে এদের গায়ানা ও সুরিনামে দেখা যায়। সম্ভবত এরা অতলান্তিক সাগর উড়ে পার হয়ে যায়। ১৯৪১ সালে উত্তর আমেরিকা ও ১৯৬২ সালে এদের কানাডায় দেখা যায়।
গো বক ঘাসফড়িং, ঝিঁঝিঁপোকা, গঙ্গাফড়িং সহ বিভিন্ন পতঙ্গ, মাকড়শা, ব্যাঙ, কেঁচো সহ নানারকম মথ খেয়ে থাকে। কালেভদ্রে এদেরকে বটবৃক্ষে পাকা ফলের সন্ধান করতে দেখা যায়। এদেরকে প্রায়শই গবাদি পশুর পালের সাথে দেখা যায়। গবাদি পশুকে উত্যক্তকারী কীটপতঙ্গ ধরে খায় এরা। এক নিরীক্ষায় দেখা গেছে একাকী পোকা ধরার তুলনায় গবাদিপশুর উপস্থিতিতে পতঙ্গ ধরায় এরা ৩.৬ গুণ বেশি সফল হয়।